
Υπαίθρια Διαφήμιση, Συμπολιτείες Δήμων και Κοινοτήτων 
και άλλες διατάξεις.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΥΠΑΙΘΡΙΑ ΔΙΑΦΗΜΙΣΗ 
Αρθρο 1 

Κατηγορίες υπαίθριας διαφήμισης 

1. Στην έννοια της υπαίθριας διαφήμισης κατά το νόμο 
αυτόν, περιλαμβάνεται η υπαίθρια και δημόσια προβολή 
με κάθε τρόπο και μέσο, μηνυμάτων κάθε μορφής, για την 
προώθηση εμπορικών και επαγγελματικών σκοπών ή άλ¬ 
λων συναφών δραστηριοτήτων. 

2. Υπαίθριες διαφημίσεις κατά την παραπάνω έννοια συ- 
νιστούν ιδίως: 

α. Οι έντυπες, οι χειρόγραφες, οι φωτεινές ή φωτιζόμε¬ 
νες και οι ηλεκτρονικές ή άλλες διαφημίσεις σε: 

αα) Κοινόχρηστους, δημοτικούς ή κοινοτικούς χώρους 
και 

ββ) Σε ιδιωτικά κτίρια ή οικόπεδα. 

β. Οι διαφημίσεις από τον αέρα, με οποιονδήποτε τρό¬ 
πο ή μέσο. 

γ. Οι διαφημίσεις σε χώρους σιδηροδρομικών, λιμενι¬ 
κών και αεροπορικών σταθμών, σε στάδια και γήπεδα, σε 
οχήματα σιδηροδρόμων, τροχιοδρόμων, ηλεκτροκινήτων 
αυτοκινήτων και κάθε τύπου δημόσιας χρήσης οχημάτων 
ή στην εξωτερική επιφάνειά τους, σε στέγαστρα αφετη¬ 
ριών ή στάσεων αναμονής επιβατών, αστικών και υπερα¬ 
στικών συγκοινωνιών και σε περίπτερα. 

Αρθρο 2 

Χώροι στους οποίους απαγορεύεται 
η υπαίθρια διαφήμιση 

1. Η προβολή υπαίθριας διαφήμισης απαγορεύεται 
στους εξής χώρους: 

α. Σε αρχαιολογικούς χώρους, ιστορικούς τόπους και 
στις ζώνες προστασίας γύρω από αυτούς, σε παραδοσια¬ 
κούς οικισμούς, στον περιβάλλοντα χώρο τους, καθώς 
και σε τόπους που χαρακτηρίζονται ως ιδιαίτερου φυσι¬ 


κού κάλλους, σύμφωνα με τις διατάξεις που ισχύουν κάθε 
φορά. 

β. Σε μνημεία, στον περιβάλλοντα χώρο τους ή και στις 
ζώνες προστασίας τους και παραδοσιακά κτίρια. 

γ. Σε κτίρια στα οποία στεγάζονται δημόσιες υπηρεσίες 
και υπηρεσίες των οργανισμών τοπικής αυτοδιοίκησης 
και άλλων νομικών προσώπων δημοσίου δικαίου. 

δ. Σε κοιμητήρια, κτίρια ναών κάθε θρησκείας και δόγ¬ 
ματος, καθώς και στον περιβάλλοντα χώρο τους. 

ε. Σε επιφάνειες τεχνικών έργων φορέων του δημόσιου 
τομέα, όπως αυτός προσδιορίζεται στο άρθρο 14 παρ. 1 
του Ν. 2190/1994 (ΦΕΚ 28 Α'), όπως τοίχοι αντιστήριξης, 
γέφυρες, σήραγγες, το κατάστρωμα δρόμων και πεζο¬ 
δρομίων, καθώς και στύλοι και υποσταθμοί εγκαταστάσε¬ 
ων κοινής ωφέλειας, 
στ. Σε στοές κτιρίων. 

ζ. Σε πινακίδες δημόσιας πληροφόρησης, σε πινακίδες 
οδικής σήμανσης και στους φωτεινούς σηματοδότες οδι¬ 
κής κυκλοφορίας. 

Οι διατάξεις του άρθρου 11 του Ν. 2696/1999 (ΦΕΚ 57 
Α'), του άρθρου 2 του Ν. 2833/2000 (ΦΕΚ 150 Α'), όπως 
τροποποιήθηκε και ισχύει, και άλλες ειδικές απαγορευτι¬ 
κές διατάξεις εξακολουθούν να ισχύουν. 

2. Απαγορεύεται: 

α. Η ανάρτηση πανώ, αεροπανώ ή άλλων όμοιων αντι¬ 
κειμένων για οποιονδήποτε λόγο, σε οδούς, πλατείες ή 
άλλους κοινόχρηστους χώρους, στις προσόψεις των κτι¬ 
ρίων και στους ακάλυπτους χώρους, καθώς και επί της 
ρυμοτομικής γραμμής, όταν υπάρχει πρασιά. 

β. Η τοποθέτηση σε κατοικημένες περιοχές ενδεικτικών 
πινακίδων που προσδιορίζουν τη θέση ή τη διεύθυνση ι¬ 
διωτικών επιχειρήσεων ή καταστημάτων. Σε ειδικές περι¬ 
πτώσεις, όταν πρόκειται για καταστήματα που πωλούν εί¬ 
δη ή παρέχουν υπηρεσίες άμεσης ανάγκης, ιδίως φαρμα¬ 
κεία, κέντρα υγείας και νοσοκομεία, η τοποθέτηση 
ενδεικτικών πινακίδων μπορεί να επιτραπεί, μετά από 
προηγούμενη άδεια του Δημοτικού ή Κοινοτικού Συμβου¬ 
λίου κατά τα οριζόμενα στο άρθρο 7. 

γ. Η προβολή έντυπων, χειρόγραφων, φωτεινών ή φωτι¬ 
ζόμενων και ηλεκτρονικών ή άλλων διαφημίσεων, πέρα α¬ 
πό το ιδεατό στερεό του οικοπέδου και πάνω στην οροφή 
του κτιρίου. 

3. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Περιβάλλοντος, 

Χωροταξίας και Δημόσιων Έργων και Πολιτισμού, που 
δημοσιεύεται στην Εφημερίδα της Κυβερνήσεως, μπορεί 
να καθορίζονται περιπτώσεις κατά τις οποίες κατ’ εξαίρε¬ 
ση επιτρέπεται η ανάρτηση πανώ σε προσόψεις κτιρίων, 
ιδίως για την προβολή καλλιτεχνικών, πολιτιστικών και 
κοινωνικών εκδηλώσεων. Με την απόφαση καθορίζονται 
οι όροι, οι προϋποθέσεις και η χρονική διάρκεια ισχύος 
της σχετικής άδειας. 

Άρθρο 3 

Χώροι στους οποίους επιτρέπεται 
η υπαίθρια διαφήμιση 

1. Οι οργανισμοί τοπικής αυτοδιοίκησης (Ο.Τ.Α.) α' βαθ¬ 
μού καθορίζουν, στα διοικητικά όριά τους, επαρκείς και 
πρόσφορους χώρους, στους οποίους και μόνον επιτρέ¬ 
πεται να τοποθετούνται ειδικά διαμορφωμένα πλαίσια για 
την προβολή των διαφημίσεων που αναφέρονται στην πε¬ 
ρίπτωση αα' της παρ. 2 του άρθρου 1. Ο καθορισμός γί¬ 
νεται με απόφαση του Δημοτικού ή Κοινοτικού Συμβουλί¬ 
ου, η οποία εκδίδεται υποχρεωτικά τρεις τουλάχιστον μή¬ 
νες πριν από τη λήξη του ημερολογιακού έτους και ισχύει 
για τα τρία επόμενα έτη. Αν η προθεσμία παρέλθει άπρα¬ 
κτη, τη σχετική απόφαση εκδίδει ο Γενικός Γραμματέας 
Περιφέρειας μέχρι τη λήξη του ημερολογιακού έτους. Αν 
δεν καθοριστούν χώροι κατά τα οριζόμενα ανωτέρω, δεν 
επιτρέπεται η χρήση κοινόχρηστων, δημοτικών ή κοινοτι¬ 
κών χώρων για την προβολή υπαίθριων διαφημίσεων. Η 
μη έκδοση της απόφασης αυτής μέσα στην ανωτέρω προ¬ 
θεσμία συνιστά σοβαρή παράβαση των καθηκόντων 
τους, κατά την έννοια της παρ. 2 του άρθρου 184 του Δη¬ 
μοτικού και Κοινοτικού Κώδικα (Π.Δ. 410/1995, ΦΕΚ 231 
Α'). 

2. Οι αποφάσεις της προηγούμενης παραγράφου εκδί- 
δονται ύστερα από γνώμη της πρωτοβάθμιας Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.)της 
οικείας Νομαρχιακής Αυτοδιοίκησης, η οποία παρέχεται 
υποχρεωτικά μέσα στην προθεσμία του επόμενου εδαφί¬ 
ου, ύστερα από έγγραφη πρόσκληση του αρμόδιου 
Ο.Τ.Α., που απευθύνεται στην Ε.Π.Α.Ε. το αργότερο δύο 
μήνες πριν τη λήξη των προθεσμιών της προηγούμενης 
παραγράφου. Η Ε.Π.Α.Ε. εξετάζει τον περιβάλλοντα χώ¬ 
ρο, κρίνει αν παραβλάπτεται η αισθητική του με την προ¬ 
βολή υπαίθριας διαφήμισης και αποφαίνεταιτο αργότερο 
ένα μήνα πριν από τη λήξη των προθεσμιών της προη¬ 
γούμενης παραγράφου. Αν η Ε.Π.Α.Ε. δεν παράσχει τη 
γνώμη της μέσα στην ανωτέρω προθεσμία, οι αποφάσεις 
της προηγούμενης παραγράφου εκδίδονται χωρίς τη 
γνώμη αυτή. 

3. Το δικαίωμα παραχώρησης της χρήσης των χώρων 
που αναφέρονται στην παρ. 1 για υπαίθρια διαφήμιση, α¬ 
νήκει στον Ο.Τ.Α. α' βαθμού, σύμφωνα με τις διατάξεις 
που ισχύουν κάθε φορά για την εκμίσθωση ακινήτων των 
Δήμων και Κοινοτήτων. 

Εφόσον η παραχώρηση της χρήσης γίνεται σε συνδυα¬ 
σμό με την ανάληψη εκ μέρους του μισθωτού της υπο¬ 
χρέωσης προμήθειας ειδών ή της παροχής υπηρεσιών 
προς το Δήμο ή την Κοινότητα, τότε εφαρμόζονται αντί¬ 
στοιχα και οι διατάξεις των προεδρικών διαταγμάτων 
370/1995 (ΦΕΚ 199 Α') και 346/1998 (ΦΕΚ 230 Α'), όπως 
τροποποιήθηκαν και ισχύουν, εάν η προέχουσα παροχή 
είναι η προμήθεια ειδών ή η παροχή υπηρεσιών. 

Οι διατάξεις του προηγούμενου εδαφίου εφαρμόζονται 


και για την παραχώρηση χώρων για την προβολή υπαί¬ 
θριας διαφήμισης στους χώρους και τα οχήματα που α- 
ναφέρονται στην περ. γ' της παρ. 2 του άρθρου 1, εάν ο 
φορέας που προβαίνει στην παραχώρηση υπάγεται στο 
πεδίο ρύθμισης των ανωτέρω διαταγμάτων. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών ρυθ¬ 
μίζεται κάθε θέμα σχετικό με την εφαρμογή της παρού¬ 
σας παραγράφου. 

4. Η αρμοδιότητα καθορισμού χώρων για την προβολή 
διαφημίσεων κατά μήκος των εθνικών οδών, εκτός κατοι- 
κημένων περιοχών, του σιδηροδρομικού δικτύου, των αυ¬ 
τοκινητοδρόμων, των οδών ταχείας κυκλοφορίας, καθώς 
και σε χώρους των σταθμών εξυπηρέτησης αυτοκινήτων 
(Σ.Ε.Α.), ανήκει στον Γενικό Γραμματέα Περιφέρειας. Οι 
χώροι καθορίζονται ύστερα από γνώμη των δευτεροβάθ¬ 
μιων Ε.Π.Α.Ε. και γνώμη της Ανώνυμης Εταιρείας Εκμε¬ 
τάλλευσης και Διαχείρισης Αυτοκινητοδρόμων (Τ.Ε.Ο. 
Α.Ε.) ή του Οργανισμού Σιδηροδρόμων Ελλάδος (Ο.Σ.Ε.) 
αντιστοίχως. Η γνώμη του Τ.Ε.Ο. Α.Ε. ζητείται για τον κα¬ 
θορισμό των πιο πάνω χώρων σε τμήματα εθνικών οδών 
που βρίσκονται εκτός κατοικημένων περιοχών και το επι¬ 
τρεπόμενο όριο ταχύτητας είναι ανώτερο των 70 χιλιομέ¬ 
τρων την ώρα. Οι διατάξεις των παραγράφων 1 και 2 ε¬ 
φαρμόζονται αναλόγως και για την έκδοση των αποφά¬ 
σεων της παρούσας παραγράφου. Προκειμένου για 
εθνική οδό ή τμήμα της ή αυτοκινητόδρομο, τον οποίο εκ¬ 
μεταλλεύεται φορέας άλλος πλην του Τ.Ε.Ο. Α.Ε., αντί 
της ανωτέρω γνώμης του Τ.Ε.Ο. Α.Ε., ο καθορισμός γίνε¬ 
ται ύστερα από γνώμη του φορέα εκμετάλλευσης της ε¬ 
θνικής οδού ή του τμήματός της ή του αυτοκινητοδρό¬ 
μου. Οι διατάξεις του άρθρου 11 του Ν. 2696/1999 διατη¬ 
ρούνται σε ισχύ. 

5. Το δικαίωμα παραχώρησης της χρήσης των χώρων 
κατά μήκος των εθνικών οδών, εκτός κατοικημένων πε¬ 
ριοχών, των αυτοκινητοδρόμων, των οδών ταχείας κυ¬ 
κλοφορίας και των χώρων των σταθμών εξυπηρέτησης 
αυτοκινήτων (Σ.Ε.Α.), που αναφέρονται στην προηγούμε¬ 
νη παράγραφο, για υπαίθρια διαφήμιση, με την επιφύλα¬ 
ξη εκείνωντων οποίων η εκμετάλλευση έχειπαραχωρηθεί 
με σύμβαση παραχώρησης από το Δημόσιο σε άλλο φο¬ 
ρέα, ανήκει στο Τ.Ε.Ο. Α.Ε.. Στις συμβάσεις παραχώρη¬ 
σης που συνάπτει το Τ.Ε.Ο. Α.Ε. για την προβολή υπαί¬ 
θριας διαφήμισης, ο αντισυμβαλλόμενος υποχρεούται να 
προβαίνει στη γενική καθαριότητα του αντίστοιχου τμή¬ 
ματος της οδού και του περιβάλλοντος χώρου, μέχρι τη 
ρυμοτομική γραμμή για τις κατοικημένες περιοχές ή μέ¬ 
χρι και το ακρότατο έρεισμα για τις οδούς εκτός κατοικη- 
μένων περιοχών, με την απειλή ποινικής ρήτρας ή και εκ- 
πτώσεως από τα συμβατικά δικαιώματα σε περίπτωση 
παραβίασης της ανωτέρω υποχρέωσης. 

6. Η προβολή έντυπων, χειρόγραφων, φωτεινών ή φωτι¬ 
ζόμενων και ηλεκτρονικών ή άλλων διαφημίσεων σε ιδιω¬ 
τικό κτίριο ή οικόπεδο, επιτρέπεται μετά από την έκδοση 
της άδειας που προβλέπεται στην παρ. 2 του άρθρου 5. 

7. Η προβολή έντυπων, χειρόγραφων, φωτεινών ή φωτι¬ 
ζόμενων και ηλεκτρονικών ή άλλων διαφημίσεων, στους 
χώρους και τα οχήματα της περ. γ'της παρ. 2του άρθρου 
1 επιτρέπεται μετά από την έκδοση άδειας που προβέπε- 
ται από την παρ. 3 του άρθρου 5. Οι διατάξεις της παρ. 3 
του άρθρου 83 του Κ.Ο.Κ. (Ν. 2696/1999, ΦΕΚ 57 Α') και 
της αποφάσεωςπου εκδίδεται κατ’ εξουσιοδότησή της, ε¬ 
φαρμόζονται και γιατις διαφημίσεις της παρούσας παρα¬ 
γράφου. 

8. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Ανάπτυξης και Πε¬ 
ριβάλλοντος, Χωροταξίας και Δημόσιων Έργων και Πολι¬ 
τισμού, ρυθμίζονται οι όροι και οι προϋποθέσεις τοποθέ¬ 
τησης, στους χώρους όπου επιτρέπεται η προβολή 
υπαίθριας διαφήμισης, ειδικά διαμορφωμένων πλαισίων 
για την προβολή τους, η μορφή, το μέγεθος και τα υλικά 
από τα οποία αποτελούνται αυτά, καθώς και κάθε άλλο 
σχετικό θέμα για τη χρήση των χώρων και των πλαισίων 
αυτών. Με όμοια απόφαση μπορεί να επιτρέπεται η τοπο¬ 
θέτηση κατασκευών στους ανωτέρω χώρους, άλλης μορ¬ 
φής και τεχνολογίας, για την προβολή διαφημιστικών μη¬ 
νυμάτων και να καθορίζονται οι όροι και οι προϋποθέσεις 
χρήσης τους. Με όμοια απόφαση μπορεί να παρέχεται ε¬ 
ξουσιοδότηση στο οικείο Δημοτικό ή Κοινοτικό Συμβού¬ 
λιο με απόφασή του, να καθορίζει ειδικότερες προδια¬ 
γραφές, καθώς και ειδικότερους όρους και προϋποθέ¬ 
σεις σύμφωνα με τις τοπικές ιδιαιτερότητες. 

Άρθρο 4 

Γενικοί όροι για την προβολή υπαίθριας διαφήμισης 

1. Η υπαίθρια διαφήμιση γίνεται υποχρεωτικά σε μόνιμα 
και σταθερά ή προσωρινά και κινητά πλαίσια που κατα¬ 
σκευάζονται με βάση τις προδιαγραφές οι οποίες ορίζο¬ 
νται στις κανονιστικές πράξεις που εκδίδονται κατ’ εξου¬ 
σιοδότηση της παρ. 8 του προηγούμενου άρθρου. Τα 
πλαίσια τοποθετούνται με δαπάνες και φροντίδα είτε ε¬ 
κείνου που έχει το δικαίωμα παραχώρησης της χρήσεως 
του χώρου είτε των διαφημιστικών εταιρειών είτε των δια- 
φημιζομένων. 

2. Σε κάθε υπαίθρια διαφήμιση πρέπει να αναγράφεται, 
σε εμφανές σημείο, το ονοματεπώνυμο ή η επωνυμία και 
η διεύθυνση του διαφημιστή ή του διαφημιζομένου και ο 
αριθμός της άδειας που χορηγήθηκε κατά το επόμενο 
άρθρο. Υπαίθριες διαφημίσεις στις οποίες δεν αναγρά¬ 
φονται τα ανωτέρω αφαιρούνται αμέσως με ευθύνη του 
Δημάρχου ή του Προέδρου της Κοινότητας ή, προκειμέ- 
νου για χώρους της παρ. 4 του προηγούμενου άρθρου, 
του Γ ενικού Γ ραμματέα Περιφέρειας. 

Άρθρο 5 

Άδεια για την υπαίθρια διαφήμιση και την 
τοποθέτηση πλαισίων διαφημίσεων 

1. Για την υπαίθρια διαφήμιση, απαιτείται προηγούμενη 
άδεια η οποία χορηγείται με απόφαση του Δημάρχου ή 
του Προέδρου της Κοινότητας, ύστερα από αίτηση που 
συνοδεύεται από τα απαραίτητα στοιχεία για τον προσ¬ 
διορισμό του τέλους και προηγούμενη καταβολή του τέ¬ 
λους διαφήμισης που προβλέπεται στο άρθρο 15 του β.δ. 
24.9/20.10.1958 "Περί Κωδικοποιήσεως εις Ενιαίον Κείμε¬ 
νον Νόμου των ισχυουσών διατάξεων περίτων προσόδων 
των Δήμων και Κοινοτήτων" (ΦΕΚ 171 Α'), όπως τροπο¬ 
ποιήθηκε και ισχύει. Άδεια η οποία χορηγείται με απόφα¬ 
ση του Δημάρχου ή Προέδρου της Κοινότητας απαιτείται 
επίσης για την τοποθέτηση πλαισίων από τον διαφημιστή 
ή τον διαφημιζόμενο. Για την έκδοσή της προηγείται έ¬ 
λεγχος των αρμόδιων οργάνωντου Δήμου ή της Κοινότη¬ 
τας, τα οποία εξετάζουν αν τα πλαίσια πληρούν τις προ¬ 
διαγραφές, οι οποίες ορίζονται στις κανονιστικές πράξεις 
που εκδίδονται κατ’ εξουσιοδότηση της παρ. 8 του άρ¬ 
θρου 3. 

2. Γιατη χορήγηση άδειας προβολής υπαίθριας διαφή¬ 


μισης ή για την τοποθέτηση πλαισίων διαφημίσεων σε ι¬ 
διωτικό κτίριο ή οικόπεδο, απαιτείται επίσης και η προη¬ 
γούμενη γνώμη του αρμόδιου Τοπικού Συμβουλίου Μνη¬ 
μείων του Υπουργείου Πολιτισμού, που εξετάζει αν πε¬ 
ριορίζεται η θέα και προκαλείται υποβάθμιση μνημείων 
και αρχαιολογικών χώρων, καθώς και γνώμη της πρωτο¬ 
βάθμιας Ε.Π.Α.Ε., η οποία εξετάζει αν θίγεται η αισθητική 
τηςπεριοχής, αν επιβαρύνεται στατικώςτο κτίριο ή αν δη- 
μιουργείται τεχνικό πρόβλημα σε αυτό από τη διαφημι¬ 
στική κατασκευή. Οι γνώμες του προηγούμενου εδαφίου 
παρέχονται μέσα σε προθεσμία ενός μηνάς από την υπο¬ 
βολή της σχετικής αίτησης. Αν παρέλθει άπρακτη η ανω¬ 
τέρω προθεσμία, η άδεια εκδίδεται χωρίς τις γνώμες αυ¬ 
τές. Η άδεια της παραγράφου αυτής ισχύει μέχρι τρία έ¬ 
τη και μπορεί να ανανεώνεται μία ή περισσότερες φορές, 
για ίσο χρονικό διάστημα, με την ίδια διαδικασία. 

3. Για την προβολή υπαίθριας διαφήμισης και την τοπο¬ 
θέτηση πλαισίων διαφημίσεων στους χώρους και τα οχή¬ 
ματα που αναφέρονταιστηνπερ. γ'τηςπαρ. 2του άρθρου 
1, απαιτείται προηγούμενη άδεια, κατά τα οριζόμενα στην 
παράγραφο 1, η οποία ισχύει μέχρι τρία έτη και μπορεί να 
ανανεώνεται μία ή περισσότερες φορές, για ίσο χρονικό 
διάστημα, με την ίδια διαδικασία. Για διαφημίσεις και 
πλαίσια που τοποθετούνται ή προβάλλονται μέσα ή στην 
εξωτερική επιφάνεια των οχημάτων της ανωτέρω περί¬ 
πτωσης, αρμόδιος Δήμος ή Κοινότητα για τη χορήγηση 
της άδειας είναι εκείνος στα διοικητικά όρια του οποίου ε¬ 
δρεύει η επιχείρηση που εκμεταλλεύεται τα οχήματα. 

4. Για διαφημίσεις οι οποίες διενεργούνται από τον αέ¬ 
ρα, αρμόδιος για τη χορήγηση της άδειας, Δήμος ή Κοι¬ 
νότητα, είναι εκείνος στα διοικητικά όρια του οποίου έχει 
την έδρα της η επιχείρηση του διαφημιζόμενου. 

Άρθρο 6 
Επιγραφές 

1. Οι επιγραφές με τις οποίες προσδιορίζεται η θέση, η 
διεύθυνση, η ιδιότητα ή η επαγγελματική δραστηριότητα 
φυσικού προσώπου, ή η επωνυμία και το αντικείμενο δρα¬ 
στηριότητας, ενώσεως φυσικών προσώπων ή νομικών 
προσώπων δημοσίου ή ιδιωτικού δικαίου γράφονται υπο¬ 
χρεωτικούς στην ελληνική γλώσσα. Επιτρέπεται επιπρό¬ 
σθετη αναγραφή της επιγραφής σε άλλη γλώσσα με μι¬ 
κρότερα στοιχεία. 

2. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Χωροταξίας, Περι¬ 
βάλλοντος και Δημόσιων Έργων και Πολιτισμού, καθορί¬ 
ζονται οι προϋποθέσεις, οι προδιαγραφές και η διαδικα¬ 
σία τοποθέτησης των επιγραφών σε κτίρια και 
κοινόχρηστους χώρους, καθώς και η μορφή του περιεχο¬ 
μένου τους και κάθε άλλο σχετικό θέμα. Με την απόφαση 
αυτή, μπορεί να ορίζεται ότι για την τοποθέτηση επιγρα¬ 
φών, απαιτείται προηγούμενη άδεια του Δήμου ή της Κοι¬ 
νότητας, εφόσον οι διαστάσεις τους υπερβαίνουν ορι¬ 
σμένο μέγεθος ή έχουν συγκεκριμένο περιεχόμενο και να 
καθορίζεται ο τρόπος και τα αρμόδια όργανα ελέγχου. Σε 
όσους παραβαίνουν τις διατάξεις της απόφασης αυτής, 
τις διατάξεις της προηγούμενης παραγράφου και τις δια¬ 
τάξεις της παρ. 3 του άρθρου 11, επιβάλλεται πρόστιμο ύ¬ 
ψους διακοσίων χιλιάδων έως δύο εκατομμυρίων 
(200.000 - 2.000.000) δραχμών, ανάλογα με τις περιστά¬ 
σεις και τη βαρύτητα της παράβασης, υπέρ του Δήμου ή 
Κοινότητας. Γ ια την επιβολή και την είσπραξη του ανωτέ- 

ρω προστίμου, εφαρμόζονται αναλόγως οι διατάξεις της 
παρ. 2 του άρθρου 8. 

3. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Χωροταξίας, Περι¬ 
βάλλοντος και Δημόσιων Έργων, Οικονομικών και Πολιτι¬ 
σμού μπορεί να αναπροσαρμόζονται τα κατώτατα και α¬ 
νώτατα όρια του προστίμου της ανωτέρω παραγράφου. 

Άρθρο 7 

Παραχώρηση χώρων για την προβολή 
δραστηριοτήτων σε νομικά πρόσωπα που 
επιδιώκουν κοινωφελείς σκοπούς 

Με αποφάσεις του Δημοτικού ή του Κοινοτικού Συμ¬ 
βουλίου ή του Γενικού Γραμματέα Περιφέρειας, όσον α¬ 
φορά χώρους της παρ. 4 του άρθρου 3, μπορεί να παρα- 
χωρείται η χρήση χώρων των παραγράφων 1 και 4 του άρ¬ 
θρου 3, χωρίς αντάλλαγμα, σε νομικά πρόσωπα που 
επιδιώκουν κοινωφελείς σκοπούς, για την προβολή δρα¬ 
στηριοτήτων και μηνυμάτωντους. Γιατην προβολή αυτή, 
δεν οφείλεται τέλος διαφήμισης. 

Άρθρο 8 

Διοικητικές κυρώσεις 

1. Στους διαφημιστές, καθώς και σε όσους μισθώνουν 
και εκμεταλλεύονται χώρους υπαίθριας διαφήμισης επι¬ 
βάλλεται πρόστιμο, σύμφωνα με τα οριζόμενα στις επό¬ 
μενες παραγράφους σε περίπτωση παράβασης των δια¬ 
τάξεων του νόμου αυτού, καθώς και των κατ’ εξουσιοδό¬ 
τησή του εκδιδόμενων κανονιστικών πράξεων. 

2. Το πρόστιμο επιβάλλεται με απόφαση του Δημοτικού 
ή Κοινοτικού Συμβουλίου, στα διοικητικά όρια του οποίου 
τελέστηκε η παράβαση, ή του Γ ενικού Γ ραμματέα της Πε¬ 
ριφέρειας σε περίπτωση που η παράβαση τελέστηκε κα¬ 
τά μήκος των εθνικών οδών, του σιδηροδρομικού δικτύ¬ 
ου, των αυτοκινητοδρόμων, των οδών ταχείας κυκλοφο¬ 
ρίας, καθώς και στους χώρους των σταθμών 
εξυπηρέτησης αυτοκινήτων (Σ.Ε.Α.). Το πρόστιμο ει- 
σπράττεται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων και αποδίδεται στον οικείο 
Ο.Τ.Α. α' βαθμού, ή, προκειμένου για το πρόστιμο που έ¬ 
χει επιβληθεί με απόφαση του Γενικού Γραμματέα Περι¬ 
φέρειας, στο Ταμείο Εθνικής Οδοποιίας. 

3. Το ύψος του προστίμου ανέρχεται από πεντακόσιες 
χιλιάδες (500.000) δραχμές μέχρι δέκα εκατομμύρια 
(10.000.000) δραχμές και επιβάλλεται αναλόγως με τις 
περιστάσεις. 

4. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης, Περιβάλλοντος, Χωροτα¬ 
ξίας και Δημόσιων Έργων και Οικονομικών μπορεί να α¬ 
ναπροσαρμόζεται το κατώτατο και ανώτατο όριο του 
προστίμου. 

5. Πρόστιμο κατά τα οριζόμενα στις προηγούμενες πα¬ 
ραγράφους επιβάλλεται και σε βάρος των διαφημιζομέ- 
νων, στις περιπτώσεις που προβάλλεται υπαίθρια διαφή¬ 
μιση εκτός των χώρων που έχουν καθοριστεί σύμφωνα με 
τις διατάξεις του παρόντος για την προβολή της. 

Άρθρο 9 

Αφαίρεση παράνομων υπαίθριων 
διαφημίσεων και επιγραφών 

1. Η αφαίρεση των παράνομων υπαίθριων διαφημίσεων 
και των παράνομων επιγραφών γίνεται με απόφαση του 


Γ ενικού Γ ραμματέα της Περιφέρειας, για τις παράνομες 
υπαίθριες διαφημίσεις και επιγραφές κατά μήκος των ε¬ 
θνικών οδών, του σιδηροδρομικού δικτύου, των αυτοκι¬ 
νητοδρόμων, των οδών ταχείας κυκλοφορίας, καθώς και 
στους χώρους των σταθμών εξυπηρέτησης αυτοκινήτων 
(Σ.Ε.Α.) ή με απόφαση του Δημάρχου ή του Προέδρου της 
Κοινότητας σε κάθε άλλη περίπτωση. Η απόφαση εκδίδε- 
ται αφού προηγουμένως γίνει διαπίστωση της παράβα¬ 
σης και συνταχθεί σχετική πράξη αυτοψίας από τα αρμό¬ 
δια όργανα και μετά από κλήση του διαφημιστή ή του δια- 
φημιζομένου ή εκείνου που παραχώρησε τη χρήση του 
χώρου στον οποίο έλαβε χώρα η παράβαση. 

2. Μετά την κοινοποίηση της αποφάσεως της προη¬ 
γούμενης παραγράφου, ο Δήμος, η Κοινότητα ή η Περι¬ 
φέρεια, κατά περίπτωση, υποχρεούνται να αφαιρέσουν 
με συνεργεία τους τις παράνομες υπαίθριες διαφημίσεις 
ή επιγραφές ή και τα παράνομα πλαίσια και υποστηρίγ¬ 
ματα των διαφημίσεων, ανεξάρτητα από το ιδιοκτησιακό 
καθεστώς του χώρου στον οποίο συντελέστηκε η παρά¬ 
βαση, ανεξάρτητα από την επιβολή προστίμου και χωρίς 
να δημιουργείται καμία ευθύνη των ανωτέρω και των ορ¬ 
γάνων τους για την τύχη των αφαιρούμενων διαφημίσε¬ 
ων, κατασκευών και υλικών ή επιγραφών. 

3. Οι κύριοι και οι κάτοχοι των χώρων στους οποίους συ¬ 
ντελέστηκε η παράβαση υποχρεούνται να επιτρέπουν την 
είσοδο και να ανέχονται την παραμονή των συνεργείων 
στο χώρο, καθώς και τη διενέργεια κάθε απαραίτητης 
πράξης για την αφαίρεση των διαφημίσεων, των πλαι¬ 
σίων, των υποστηριγμάτων και των επιγραφών. Οι αστυ¬ 
νομικές αρχές υποχρεούνται να παρέχουν άμεσα τη συν¬ 
δρομή τους, εφόσον τους ζητηθεί. 

4. Αν ο Δήμος ή η Κοινότητα ή η Περιφέρεια δεν διαθέ¬ 
τουν συνεργεία για την αφαίρεση, μπορούν να αναθέτουν 
την εκτέλεσή της σε ιδιώτη. Κατά μήκος των εθνικών ο¬ 
δών, του σιδηροδρομικού δικτύου, των αυτοκινητοδρό¬ 
μων, των οδών ταχείας κυκλοφορίας, καθώς και στους 
χώρους των σταθμών εξυπηρέτησης αυτοκινήτων 
(Σ.Ε.Α.), η αφαίρεση μπορεί να γίνεται από το Τ.Ε.Ο. ΑΈ. 
ή από τον Ο.Σ.Ε. αντίστοιχα, ύστερα από παραγγελίατου 
Γ ενικού Γ ραμματέα Περιφέρειας. 

5. Οι δαπάνες αφαίρεσης, οι δαπάνες αποκαταστάσεως 
του χώρου και κάθε άλλη συναφής με την αφαίρεση δα¬ 
πάνη, καταλογίζονται σε βάροςτων υπαιτίων με απόφαση 
του Δημάρχου ή του Προέδρου της Κοινότητας ή του Γ ε¬ 
νικού Γ ραμματέα Περιφέρειας και εισπράττεται σύμφω¬ 
να με τις διατάξεις του Κ.Ε.Δ.Ε.. 

6. Κατά της αποφάσεως της παραγράφου 1 επιτρέπεται 
προσφυγή από τον καθ’ ου η απόφαση, μέσα σε δεκαπέ¬ 
ντε ημέρες από την κοινοποίησή της, ενώπιον του αρμό¬ 
διου κατά τόπο μονομελούς διοικητικού πρωτοδικείου, η 
οποία επιδίδεται μέσα στην ίδια προθεσμία, με επιμέλεια 
του προσφεύγοντα στο Δήμο, την Κοινότητα ή την Περι¬ 
φέρεια που εξέδωσε την προσβαλλόμενη απόφαση, δια¬ 
φορετικά απορρίπτεται ως απαράδεκτη. Η προθεσμία και 
η άσκηση της προσφυγής δεν αναστέλλει την εκτέλεση 
της προσβαλλόμενης πράξης. 

7. Η συζήτηση της προσφυγής προσδιορίζεται υποχρε¬ 
ωτικά μέσα σε ένα μήνα από την κατάθεσή της και η σχε¬ 
τική απόφαση δημοσιεύεται μέσα σε δέκα ημέρες μετά τη 
συζήτηση. 

8. Πλαίσια και διαφημίσεις που τοποθετούνται σε δημο¬ 
τικούς, κοινοτικούς ή κοινόχρηστους χώρους, που δεν 
καθορίσθηκαν για την προβολή υπαίθριας διαφήμισης 

σύμφωνα με τις παραγράφους 1 και 2 του άρθρου 3, θε¬ 
ωρούνται ρύποι και απομακρύνονται άμεσα, κατά τις σχε¬ 
τικές διατάξεις των οικείων κανονισμών καθαριότητας, με 
ευθύνη των Δήμων και Κοινοτήτων, χωρίς να απαιτείται η 
έκδοση απόφασης κατά τα οριζόμενα στην παρ. 1 του πα¬ 
ρόντος άρθρου. 

ΚΕΦΑΛΑΙΟ Β' 

ΠΟΙΝΙΚΕΣ ΚΥΡΩΣΕΙΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 10 
Ποινικές κυρώσεις 

1. Με φυλάκιση μέχρι ένα μήνα και με χρηματική ποινή 
έως ένα εκατομμύριο (1.000.000) δραχμές τιμωρείται ό¬ 
ποιος παραβεί τις διατάξεις των περιπτώσεων α' ή δ' της 
παρ. 1 του άρθρου 2 του νόμου αυτού ή τις διατάξεις του 
άρθρου 2 του Ν. 2833/2000, όπως κάθε φορά ισχύει. Η 
χρηματική ποινή μπορεί να αυξηθεί έως τρία εκατομμύρια 
(3.000.000) δραχμές, αν χρησιμοποιήθηκαν ανεξίτηλες 
ουσίες. 

2. Με φυλάκιση μέχρι έξι μήνες και με χρηματική ποινή 
έως ένα εκατομμύριο (1.000.000) δραχμές τιμωρείται ό¬ 
ποιος παραβεί τις διατάξεις των περιπτώσεων β', γ', ε' και 
στ' της παρ. 1, και των περιπτώσεων α' και γ' της παρ. 2, 
του άρθρου 2. Με την ίδια ποινή, τιμωρείται όποιος προ¬ 
βάλλει υπαίθρια διαφήμιση σε χώρους που δεν έχουν κα¬ 
θοριστεί ειδικά για το σκοπό αυτόν, σύμφωνα με τις δια¬ 
τάξεις των παραγράφων 1 και 4του άρθρου 3, καθώς και 
όποιος προβάλλει υπαίθρια διαφήμιση ή εγκαθιστά πλαί¬ 
σια, χωρίς, την προβλεπόμενη από το άρθρο 5, άδεια. 

3. Με φυλάκιση έως έξι μήνες και με χρηματική τιμή έως 
ένα εκατομμύριο (1.000.000) δραχμές τιμωρείται όποιος 
παραβαίνει τις διατάξεις των παραγράφων 1,2,4,5,6 και 
7 του άρθρου 11. 

4. Οι πρόεδροι διοικητικών συμβουλίων, οι εντεταλμέ¬ 
νοι ή διευθύνοντες σύμβουλοι Α.Ε., οι διαχειριστές 
Ε.Π.Ε., καθώς και τα πρόσωπα που ασκούν τη διοίκηση ή 
τη διαχείριση άλλων νομικών προσώπων δημοσίου ή ιδιω¬ 
τικού δικαίου, δημοτικών και κοινοτικών νομικών προσώ¬ 
πων, καθώς και δημοτικών επιχειρήσεων, που αναθέτουν 
διαφημιστικές πράξεις κατά παράβαση των διατάξεων 
του παρόντος νόμου, τιμωρούνται ως αυτουργοί, ανε¬ 
ξάρτητα από την τυχόν ποινική ευθύνη άλλου φυσικού 
προσώπου. 

5. Οι ποινές των προηγούμενων παραγράφων επιβάλ¬ 
λονται εφόσον δεν προβλέπονται ποινές αυστηρότερες 
από άλλες διατάξεις. 

Άρθρο 11 

Μεταβατικές διατάξεις 

1. Μέσα σε τρεις μήνες από τη δημοσίευση του νόμου 
αυτού, όσοι έχουν τοποθετήσει ενδεικτικές πινακίδες 
στους χώρους της περίπτωσης β'της παρ. 2 του άρθρου 
2 υποχρεούνται να τις αφαιρέσουν. 

2. Μέσα σε τρεις μήνες από την έκδοση των κανονιστι¬ 
κών πράξεων που προβλέπονται στην παρ. 8 του άρθρου 
3, οι διαφημιζόμενοι ή οι διαφημιστικές εταιρείες ή εκείνοι 
προς τους οποίους έχει παραχωρηθεί η χρήση των χώ¬ 
ρων που έχουν καθοριστεί νομίμως υποχρεούνται να προ¬ 
σαρμόσουν τα πλαίσια και τις προβαλλόμενες διαφημί¬ 
σεις, στο περιεχόμενο των ρυθμίσεων αυτών. 

3. Μέσα σε τρεις μήνες από την έκδοση της αποφάσε- 


ως, όπως προβλέπει η παρ. 2 του άρθρου 6, όσοι έχουν 
τοποθετήσει επιγραφές, υποχρεούνται να τις προσαρμό¬ 
σουν σύμφωνα με τις ρυθμίσεις της αποφάσεως αυτής. 

4. Κατά την πρώτη εφαρμογή του παρόντος ο κατά τις 
παραγράφους 1 και 2 του άρθρου 3 καθορισμός των χώ¬ 
ρων για υπαίθρια διαφήμιση διενεργείται μέχρι 31.3.2002 
και ισχύει μέχρι 31.12.2003. Οι προθεσμίες των ανωτέρω 
παραγράφων για τον καθορισμό των χώρων υπολογίζο¬ 
νται από την πιο πάνω ημερομηνία. Μέχρι την 30ή Απριλί¬ 
ου του έτους 2002, όσοι έχουν τοποθετήσει πλαίσια και υ¬ 
παίθριες διαφημίσεις που βρίσκονται μέσα σε χώρους οι 
οποίοι δεν έχουν καθοριστεί, σύμφωνα με τα ανωτέρω, 
για προβολή υπαίθριας διαφήμισης υποχρεούνται να τις 
αφαιρέσουν. 

5. Μέσα σε δύο μήνες απάτη δημοσίευση του παρόντος 
νόμου, όσοι έχουν τοποθετήσει πλαίσια ή προβάλλουν υ¬ 
παίθρια διαφήμιση, χωρίς την άδεια που προβλέπεται 
στηνπαρ.1 του άρθρου 5του Ν. 1491/1984 (ΦΕΚ 173 Α'), 
όπως τροποποιήθηκε με το άρθρο 18 του Ν. 2130/ 1993 
(ΦΕΚ 62 Α'), υποχρεούνται να αφαιρέσουν τα πλαίσια και 
τις διαφημίσεις. 

6. Μέσα σε τρεις μήνες από τη δημοσίευση του παρό¬ 
ντος νόμου, όσοι έχουν τοποθετήσει πλαίσια ή προβάλ¬ 
λουν υπαίθρια διαφήμιση, σε ιδιωτικά κτίρια ή οικόπεδα, 
υποχρεούνται να λάβουν άδεια σύμφωνα με την παρ. 2 
του άρθρου 5 ή να αφαιρέσουν τα πλαίσια και τις διαφη¬ 
μίσεις. 

7. Μέχρι 31.12.2001 όσοι έχουν τοποθετήσει πλαίσια ή 
προβάλλουν διαφημίσεις, στους χώρους και τα οχήματα 
τηςπερ. γ'της παρ. 2 του άρθρου 1, υποχρεούνται να λά¬ 
βουν άδεια σύμφωνα με την παρ. 3 του άρθρου 5 ή να α¬ 
φαιρέσουν τα πλαίσια και τις διαφημίσεις. 

8. Μετά την πάροδο των προθεσμιών των προηγούμε¬ 
νων παραγράφων, πλαίσια, διαφημίσεις ή επιγραφές, α- 
φαιρούνται κατά τα προβλεπόμενα στο άρθρο 9. 

9. Άδειες, που έχουν εκδοθεί, σύμφωνα με τις διατάξεις 
του άρθρου 5 του Ν. 1491/1984 (ΦΕΚ 173 Α'), όπως τρο¬ 
ποποιήθηκε με το άρθρο 18 του Ν. 2130/1993 (ΦΕΚ 62 Α'), 
ή σύμφωνα με τις διατάξεις της παρ. 6 του άρθρου 16 του 
β.δ/τος 24/9-20/10/1958, όπως προστέθηκε με την παρ. 3 
του άρθρου 57του Ν. 1416/1984 (ΦΕΚ 18 Α'), λήγουν κα¬ 
τά την 30.4.2002, εκτός εάν από την άδεια προβλέπεται 
προγενέστερος χρόνος λήξης τους. 

10. Μέχρι 31.8.2002 όσοι έχουν τοποθετήσει πλαίσια 
διαφημίσεων ή διαφημίσεις σε οροφές κτιρίων υποχρε- 
ούνται να τις αφαιρέσουν. Άδειες που έχουν εκδοθεί για 
τις ανωτέρω θέσεις λήγουν κατά την ως άνω ημερομηνία, 
εκτός αν από την άδεια προβλέπεται προγενέστερος χρό¬ 
νος λήξης τους. 

ΚΕΦΑΛΑΙΟ Γ' 

ΣΥΜΠΟΛΙΤΕΙΕΣ ΔΗΜΩΝ ΚΑΙ ΚΟΙΝΟΤΗΤΩΝ, 
ΣΥΜΠΛΗΡΩΣΗ ΔΙΑΤΑΞΕΩΝ ΓΙΑ ΤΗ ΔΗΜΟΤΙΚΗ 
ΑΣΤΥΝΟΜΙΑ ΚΑΙ ΑΛΛΕΣ ΔΙΑΤΑΞΕΙΣ 

Άρθρο 12 

Συμπολιτείες Δήμων και Κοινοτήτων 

1. Όμοροι Δήμοι ή Κοινότητες, με συνολικό πληθυσμό 
άνω των 10.000 κατοίκων, μπορεί να συνιστούν με απο¬ 
φάσεις των Δημοτικών και Κοινοτικών Συμβουλίων τους, 
ως Νομικό Πρόσωπο Δημοσίου Δικαίου, Συμπολιτεία. Η 
Συμπολιτεία αποτελεί σύνδεσμο των Ο.Τ.Α. που τη συ¬ 
γκροτούν, κατά την παρ. 3 του άρθρου 102 του Συντάγ- 

ματος και έχει σκοπό τη συγκρότηση υπηρεσιών για την 
αποκλειστική άσκηση αρμοδιοτήτων των μελών της και 
την παροχή υπηρεσιών στους κατοίκους τους, ιδίως 
στους τομείς της τεχνικής υποστήριξης, της οικονομικής 
διαχείρισης και της δημοτικής αστυνόμευσης. Προκειμέ- 
νου για νησιά με πληθυσμό μικρότερο των πενήντα χιλιά¬ 
δων (50.000), η Συμπολιτεία περιλαμβάνει υποχρεωτικά 
όλους τους Δήμους και τις Κοινότητες, τουλάχιστον ενός 
νησιού. Ύστερα από ερώτημα Δήμου ή Κοινότητας ή του 
Γενικού Γραμματέα Περιφέρειας, η Τοπική Ένωση Δήμων 
και Κοινοτήτων (Τ.Ε.Δ.Κ.) παρέχει τη γνώμη της για την ί¬ 
δρυση Συμπολιτειών στον οικείο νομό, λαμβάνοντας υπό¬ 
ψη τις γεωοικονομικές κοινωνικές και συγκοινωνιακές 
συνθήκες και την αποτελεσματική παροχή των υπηρε¬ 
σιών και των αρμοδιοτήτων που θα ασκούνται από τις Συ¬ 
μπολιτείες. Η γνώμη της απευθύνεται σε όλα τα μέλη της 
και στον Γενικό Γ ραμματέα Περιφέρειας και κοινοποιείται 
σε αυτούς μέσα σε ένα μήνα από την υποβολή του ερω¬ 
τήματος. Αν παρέλθει άπρακτη η ανωτέρω προθεσμία, οι 
Ο.Τ.Α. μπορούν να συστήσουν Συμπολιτεία και χωρίς τη 
γνώμη της Τ.Ε.Δ.Κ.. 

Για την εφαρμογή των διατάξεων του παρόντος, Δήμος 
ή Κοινότητα νησιού που γειτνιάζει με Συμπολιτεία ή με Δή¬ 
μο ή Κοινότητα άλλου νησιού θεωρείται όμορος. 

Συμπολιτεία Δήμων και Κοινοτήτων νησιού ή νησιών 
μπορεί να συνιστάται ακόμη και αν ο συνολικός πληθυ¬ 
σμός των Ο.Τ.Α. που την συνιστούν είναι κάτω από 10.000 
κατοίκους. 

Ως πληθυσμός κάθε Δήμου ή Κοινότητας, για την ε¬ 
φαρμογή των διατάξεων του παρόντος, θεωρείται αυτός 
της τελευταίας απογραφής. 

2. Η ιδρυτική απόφαση της προηγούμενης παραγρά¬ 
φου εγκρίνεται από τον Γ ενικό Γ ραμματέα Περιφέρειας 
και δημοσιεύεται στην Εφημερίδα της Κυβερνήσεως. Εάν 
η Συμπολιτεία συστήνεται από Δήμους ή Κοινότητες που 
υπάγονται σε περισσότερες Περιφέρειες, η εγκριτική α¬ 
πόφαση εκδίδεται από τον Γ ενικό Γ ραμματέα Περιφέρει¬ 
ας, στην οποία βρίσκεται η έδρα της Συμπολιτείας. 

3. Η χρονική διάρκεια της Συμπολιτείας ορίζεται τουλά¬ 
χιστον οκταετής, με δυνατότητα παράτασης για μία ή πε¬ 
ρισσότερες τετραετίες, ύστερα από απόφαση των 2/3 
του συνόλου των μελώντου Διοικητικού Συμβουλίου, η ο¬ 
ποία εγκρίνεται από τον Γ ενικό Γ ραμματέα Περιφέρειας 
και δημοσιεύεται στην Εφημερίδα της Κυβερνήσεως. 

4. Η ονομασία της Συμπολιτείας καθορίζεται με την α¬ 
πόφαση της παραγράφου 1 και αποτελείται από τη λέξη 
"Συμπολιτεία" και λέξη ή λέξεις που ακολουθούν. Με την 
απόφαση της παραγράφου 1 ορίζεται επίσης η έδρα της 
Συμπολιτείας, καθώς και οι ειδικότεροι σκοποί της. 

5. Με απόφαση του Γ ενικού Γ ραμματέα της Περιφέρει¬ 
ας, που δημοσιεύεται στην Εφημερίδατης Κυβερνήσεως, 
μπορεί όμορος Δήμος ή Κοινότητα να συμμετέχει υπο¬ 
χρεωτικά σε Συμπολιτεία που πρόκειται να συσταθεί ή έ¬ 
χει συσταθεί και να ρυθμίζεται κάθε θέμα που προκύπτει 
από την υποχρεωτική συμμετοχή του Δήμου ή της Κοινό¬ 
τητας στη Συμπολιτεία εφόσον: 

α) αποφασίσει τη συμμετοχή το Δ.Σ. της Συμπολιτείας ή 

β) πρόκειται για Δήμο ή Κοινότητα που υπάγεται στην 
ανθρωπογεωγραφική ενότητα της Συμπολιτείας ή 

γ) οι αρμοδιότητες των τομέων που έχουν αποτελέσει 
σκοπό της Συμπολιτείας, σύμφωνα με την παράγραφο 1, 
δεν μπορούν να ασκηθούν αποτελεσματικά από το Δήμο 


ή την Κοινότητα, παρά μόνο με τη συμμετοχή του σε αυ¬ 
τήν. 

Η ανωτέρω υποχρεωτική συμμετοχή μπορεί να γίνεται 
και με την εγκριτική απόφαση του Γ ενικού Γ ραμματέα Πε¬ 
ριφέρειας, της παραγράφου 2 του παρόντος. 

Αν ο Δήμος ή η Κοινότητα υπάγεται σε διαφορετική Πε¬ 
ριφέρεια από εκείνη της έδρας της Συμπολιτείας, απαι¬ 
τείται και η προηγούμενη σύμφωνη γνώμη του Γενικού 
Γ ραμματέα της Περιφέρειας, στην οποία υπάγεται ο Δή¬ 
μος ή η Κοινότητα. 

6. Με απόφαση του Γενικού Γραμματέα Περιφέρειας, 
που δημοσιεύεται στην Εφημερίδα της Κυβερνήσεως, 
μπορεί να ορίζεται ότι Δήμος ή Κοινότητα με πληθυσμό μι¬ 
κρότερο των 5.000 κατοίκων, που για λόγους γεωγραφι¬ 
κών ιδιαιτεροτήτων δεν μπορεί να μετάσχει σε Συμπολι¬ 
τεία, υποστηρίζεται υποχρεωτικά για την παροχή των υ¬ 
πηρεσιών ή την άσκηση των αρμοδιοτήτων του πρώτου 
εδαφίου της παραγράφου 1, από τον πλησιέστερο Δήμο 
που έχει τη δυνατότητα να παράσχει την αναγκαία υπο¬ 
στήριξη. Με απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης, καθορίζονται οι όροι 
παροχής της υποστήριξης, η οικονομική επιχορήγηση 
του Δήμου στον οποίο ανατίθεται η σχετική υποχρέωση 
και κάθε άλλο σχετικό θέμα για την εφαρμογή της πα¬ 
ρούσας διάταξης. 

7. Όργανα του Συνδέσμου είναι η Συνέλευση, το Διοι¬ 
κητικό Συμβούλιο και, στην περίπτωση Συμπολιτειών με 
μέλη Διοικητικού Συμβουλίου από δεκαπέντε (15) και ά¬ 
νω, η Εκτελεστική Επιτροπή. 

8. Η Συνέλευση απαρτίζεται από το σύνολο των Δημοτι¬ 
κών και Κοινοτικών Συμβούλων των Ο.Τ.Α. που μετέχουν, 
καθώς και από τους οικείους Δημάρχους. Εξαιρούνται 
της συμμετοχής τα μέλη του Δημοτικού Συμβουλίου που 
συμμετέχουν σε αυτό λόγω της ιδιότητάς τους ως Προέ¬ 
δρων Τοπικών Συμβουλίων. Η Συνέλευση συγκαλείται τα¬ 
κτικά κάθε έτος, με πρόσκληση του Δημάρχου του πολυ¬ 
πληθέστερου Δήμου, στην έδρα της Συμπολιτείας και έ¬ 
χει απαρτία εφόσον παρίσταται το 1/2 των μελών της. Η 
Συνέλευση μπορεί να συνέρχεται εκτάκτως εάν ζητηθεί α¬ 
πό το 1/3 του συνόλου των μελών της ή ύστερα από από¬ 
φαση του Διοικητικού Συμβουλίου που λαμβάνεται από τα 
2/3 του συνόλου των μελών του ή εάν υποβληθεί αίτημα 
Ο.Τ.Α. για συμμετοχή στη Συμπολιτεία. Η Συνέλευση ε¬ 
κλέγει το Διοικητικό Συμβούλιο, εγκρίνει τον Ισολογισμό 
και τα αποτελέσματα χρήσεως που καταρτίζονται σύμ¬ 
φωνα με το Κλαδικό Λογιστικό Σχέδιο Δήμων και Κοινοτή¬ 
των και καθορίζει το γενικό πλαίσιο δράσης της Συμπολι¬ 
τείας. Κατά την πρώτη συνεδρίασή της, καθορίζει το ύ¬ 
ψος της υποχρεωτικής εισφοράς των μελών. Η 
Συνέλευση αποφασίζει με την απόλυτη πλειοψηφία των 
παριστάμενων μελών της, εκτός αν ορίζεται διαφορετικά 
στις διατάξεις του παρόντος. 

9. Ο αριθμός των μελών του Διοικητικού Συμβουλίου 
των Συμπολιτειών είναι ίσος με το διπλάσιο του αριθμού 
των Ο.Τ.Α. που μετέχουν σε αυτές, προσαυξημένος κατά 
ένα (1) μέλος, για την επίτευξη περιττού αριθμού. 

Στις Συμπολιτείες με μέλη Διοικητικού Συμβουλίου πά¬ 
νω από δεκαπέντε (15), το Διοικητικό Συμβούλιο εκλέγει 
με μυστική ψηφοφορία και ενιαίο ψηφοδέλτιο μέλη για 
την Εκτελεστική Επιτροπή της Συμπολιτείας. Η Εκτελε¬ 
στική Επιτροπή για Συμπολιτείες με αριθμό μελών Διοικη¬ 
τικού Συμβουλίου από δεκαπέντε (15) μέχρι καιτριαντα- 
πέντε (35) είναι επταμελής και για Συμπολιτείες με αριθ- 

μό μελών Διοικητικού Συμβουλίου τριανταπέντε (35) και 
άνω, εννεαμελής. Στον κατά τα ανωτέρω αριθμό των με¬ 
λών της Εκτελεστικής Επιτροπής περιλαμβάνεται ο Πρό¬ 
εδρος και ο Αντιπρόεδρος του Διοικητικού Συμβουλίου 
της Συμπολιτείας, οι οποίοι μετέχουν στην Εκτελεστική Ε¬ 
πιτροπή, υπό την ανωτέρω ιδιότητά τους, χωρίς να απαι¬ 
τείται εκλογή τους σε αυτήν, από το Διοικητικό Συμβού¬ 
λιο. 

10. Τα μέλη του Διοικητικού Συμβουλίου ορίζονται ή ε¬ 
κλέγονται για θητεία ίση σε διάρκεια με την τρέχουσα Δη¬ 
μοτική ή Κοινοτική περίοδο. 

Ο ορισμός και η εκλογή τους γίνονται ως ακολούθως: 

α) Κατ’ αρχήν ως μέλη του Διοικητικού Συμβουλίου ορί¬ 
ζονται οι Δήμαρχοι και οι Πρόεδροι των Κοινοτήτων με¬ 
λών της Συμπολιτείας ή ένας Σύμβουλος του οικείου Δη¬ 
μοτικού ή Κοινοτικού Συμβουλίου, που ορίζεται με πράξη 
του Δημάρχου ή Προέδρου της Κοινότητας. 

β) Τα υπόλοιπα μέλη του Διοικητικού Συμβουλίου εκλέ¬ 
γονται με μυστική ψηφοφορία από τη Συνέλευση με βάση 
την αναλογία του πληθυσμού κάθε Δήμου ή Κοινότητας 
στο σύνολο του πληθυσμού της Συμπολιτείας, ως εξής: 

Ο συνολικός πληθυσμός της Συμπολιτείας διαιρείται με 
τον αριθμό των μελώντου Διοικητικού Συμβουλίου που ε¬ 
κλέγονται και το πηλίκο αποτελείτο εκλογικό μέτρο. 

Από τους υποψηφίους κάθε Δήμου ή Κοινότητας, εκλέ¬ 
γονται κατ’ αρχήν τόσα μέλη στο Διοικητικό Συμβούλιο ό¬ 
σα και το πηλίκο της διαιρέσεως του πληθυσμού του Δή¬ 
μου ή της Κοινότητας με το εκλογικό μέτρο. Τυχόν δεκα¬ 
δικό ψηφίο δεν λαμβάνεται υπόψη. 

Εάν απομένουν μετά την ανωτέρω κατανομή προς ε¬ 
κλογή μέλη Διοικητικού Συμβουλίου, εκλέγονται οι υπο¬ 
ψήφιοι του Δήμου ή της Κοινότητας με το πλησιέστερο 
προς το εκλογικό μέτρο υπόλοιπο πληθυσμού μετά την 
πρώτη κατανομή. Σε περίπτωση ίσωνπληθυσμιακών υπο¬ 
λοίπων, διενεργείται κλήρωση. 

Από τους υποψηφίους κάθε Δήμου ή Κοινότητας, εκλέ¬ 
γεται εκείνος που συγκέντρωσε το μεγαλύτερο αριθμό 
ψήφων. 

Η εκλογή γίνεται με ενιαίο ψηφοδέλτιο στο οποίο επι¬ 
τρέπεται να τεθούν σταυροί ίσου αριθμού με το σαράντα 
επίτοις εκατό (40%) του αριθμού των μελώντου Διοικητι¬ 
κού Συμβουλίου που εκλέγονται. Τυχόν δεκαδικός αριθ¬ 
μός στρογγυλοποιείται στην πλησιέστερη ακέραιη μονά¬ 
δα. 

11. Το Διοικητικό Συμβούλιο κατά την πρώτη συνεδρία¬ 
σή του, που πραγματοποιείται στην έδρατης Συμπολιτεί¬ 
ας, με πρόσκληση του συμβούλου της περιπτώσεως β' 
της προηγούμενης παραγράφου που έλαβε το μεγαλύτε¬ 
ρο αριθμό ψήφων, εκλέγει με μυστική ψηφοφορία, χωρι¬ 
στά τον Πρόεδρο και τον Αντιπρόεδρό του. Εκλέγονται 
αυτοί που συγκεντρώνουν την απόλυτη πλειοψηφία του 
συνόλου των μελών. Αν αυτό δεν επιτευχθεί σε δύο ψη¬ 
φοφορίες, αρκεί κατά την τρίτη και τελευταία ψηφοφο¬ 
ρία, σχετική πλειοψηφία. Ακολούθως το Διοικητικό Συμ¬ 
βούλιο εκλέγει τα μέλη της Εκτελεστικής Επιτροπής κατά 
τα οριζόμενα στην παράγραφο 9. Η θητείατου Προέδρου 
και Αντιπροέδρου του Διοικητικού Συμβουλίου, καθώς και 
των μελών της Εκτελεστικής Επιτροπής, λήγει με τη λήξη 
της θητείας του Διοικητικού Συμβουλίου της Συμπολιτεί¬ 
ας. 

12. Το Διοικητικό Συμβούλιο ασκεί τις αρμοδιότητες του 
Δημοτικού Συμβουλίου και αν δεν υπάρχει Εκτελεστική Ε¬ 
πιτροπή, καιτης Δημαρχιακής Επιτροπής, ο δε Πρόεδρος 


τις αρμοδιότητες του Δημάρχου και του Προέδρου του 
Δημοτικού Συμβουλίου, κατά τις αντίστοιχες ρυθμίσεις 
του Δημοτικού και Κοινοτικού Κώδικα, όπως ισχύει κάθε 
φορά. Ο Αντιπρόεδρος αναπληρώνει τον Πρόεδρο. Με α¬ 
πόφαση του Προέδρου, μετά από γνώμη της πλειοψη- 
φίας του συνολικού αριθμού των μελών του Διοικητικού 
Συμβουλίου, μπορεί, με την επιφύλαξη του επόμενου ε¬ 
δαφίου, να μεταβιβάζεται η άσκηση, καθ’ ύλην ή και κατά 
τόπο, αρμοδιοτήτων του Προέδρου, στον Αντιπρόεδρο ή 
σε μέλη του Διοικητικού Συμβουλίου. Με απόφαση του 
Διοικητικού Συμβουλίου, ειδικώς για την άσκηση των αρ- 
μοδιοτήτωντης διαδημοτικής αστυνόμευσης, οι κατά Δή¬ 
μο ή Κοινότητα σχετικές αρμοδιότητες μεταβιβάζονται 
και ασκούνται από το μέλος του Διοικητικού Συμβουλίου 
της περιπτώσεως α'της παραγράφου 10. 

Η Εκτελεστική Επιτροπή έχει τις αρμοδιότητες της Δη¬ 
μαρχιακής Επιτροπής και όσες αρμοδιότητες της αναθέ¬ 
τει το ίδιο το Διοικητικό Συ μβούλιο. 

13. Το Διοικητικό Συμβούλιο έχει απαρτία εφόσον παρί- 
στανται τα 3/5 του συνόλου των μελών του και αποφασί¬ 
ζει με την απόλυτη πλειοψηφία των παρισταμένων, εκτός 
αν ορίζεται διαφορετικά στις διατάξεις του παρόντος. 
Στις Συμπολιτείες με αριθμό μελών Διοικητικού Συμβου¬ 
λίου πάνω από εικοσιένα (21), αρκεί για την επίτευξη α¬ 
παρτίας να παρίσταται το 1 /2 του συνόλου των μελών της. 

14. Ο Πρόεδρος και ο Αντιπρόεδρος του Διοικητικού 
Συμβουλίου λαμβάνουν έξοδα παραστάσεως, εφόσον 
δεν λαμβάνουν αντίστοιχα από τον Ο.Τ.Α. από τον οποίο 
προέρχονται, που καθορίζονται με απόφαση του Διοικη¬ 
τικού Συμβουλίου και δεν μπορούν να υπολείπονται των ε¬ 
ξόδων παραστάσεως που προβλέπονται για τον Δήμαρχο 
καιτονΑντιδήμαρχοτου μικρότερου σε πληθυσμό Δήμου 
που μετέχει στη Συμπολιτεία, σύμφωνα με τις ισχύουσες 
κάθε φορά διατάξεις. Τα μέλη του Διοικητικού Συμβουλί¬ 
ου λαμβάνουν αποζημίωση για κάθε συνεδρίαση και μέ¬ 
χρι τέσσερις (4) συνεδριάσεις κατά μήνα, που καθορίζε¬ 
ται με απόφαση της Συνέλευσης. Σε περίπτωση μεταβί¬ 
βασης αρμοδιοτήτων σε μέλη του Διοικητικού 
Συμβουλίου, καθώς και στα μέλη της Εκτελεστικής Επι¬ 
τροπής, πληντου Προέδρου και του Αντιπροέδρου, μπο¬ 
ρούν να καθορίζονται έξοδα παράστασης με απόφαση 
του Διοικητικού Συμβουλίου, που δεν μπορούν να υπερ¬ 
βαίνουν το ήμισυ των προβλεπομένων για τον Αντιπρόε¬ 
δρο. 

15.0 αρμόδιος κατά την παράγραφο 2 Γενικός Γραμ- 
ματέας Περιφέρειας ασκεί έλεγχο νομιμότητας των πρά¬ 
ξεων της Συνέλευσης, του Προέδρου του Διοικητικού 
Συμβουλίου καιτης Εκτελεστικής Επιτροπής της Συμπο¬ 
λιτείας, κατ’ ανάλογη εφαρμογή των αντίστοιχων διατά- 
ξεωντου Κεφαλαίου Η'του Π.Δ. 410/1995 (ΦΕΚ231 Α'), ό¬ 
πως ισχύουν κάθε φορά. 

16. Το πρώτο Διοικητικό Συμβούλιο καταρτίζει, εντός 
δύο μηνών από τη συγκρότησή του, τον Οργανισμό Εσω¬ 
τερικής Υπηρεσίαςτης Συμπολιτείας, ο οποίος εγκρίνεται 
με απόφαση του Γ ενικού Γ ραμματέατης Περιφέρειας και 
με δική του παραγγελία δημοσιεύεται στην Εφημερίδα 
της Κυβερνήσεως. Ο Οργανισμός πρέπει να είναι σύμφω¬ 
νος με σχέδιο Οργανισμού, που καθορίζεται με απόφαση 
του Υπουργού Εσωτερικών, Δημόσιας Διοίκησης και Α¬ 
ποκέντρωσης και δημοσιεύεται στην Εφημερίδα της Κυ¬ 
βερνήσεως. 

17. Με τον Οργανισμό καθορίζονται οι υπηρεσιακές μο¬ 
νάδες της Συμπολιτείας, οι αρμοδιότητες και τα καθήκο- 

ντάτους, οι αποκεντρωμένες υπηρεσίες και οι έδρες τους 
και οι κατά κατηγορία, κλάδο ή ειδικότητα οργανικές θέ¬ 
σεις, οι οποίες συστήνονται τόσο στην κεντρική όσο και 
στις αποκεντρωμένες υπηρεσίες της Συμπολιτείας, κα¬ 
θώς και τα καθήκοντα υπαλλήλων κατά κλάδο, ειδικότητα 
και βαθμό. Οι προϊστάμενοι των υπηρεσιακών μονάδων 
που συστήνονται με τον Οργανισμό επιλέγονται για τριε- 
τή θητεία, που μπορεί να ανανεώνεται μία ή περισσότερες 
φορές για ίσο χρονικό διάστημα με απόφαση του Διοικη¬ 
τικού Συμβουλίου. Τα τυπικά και ουσιαστικά τους προσό¬ 
ντα, καθώς και η διαδικασία επιλογής τους καθορίζονται 
με τον Οργανισμό. Με τον Οργανισμό μπορεί να παρέχε¬ 
ται εξουσιοδότηση, ειδικότερα θέματα της διαδικασίας 
και του τρόπου επιλογής να καθορίζονται με προκήρυξη. 

Οι θέσεις που συνιστώνται με τον Οργανισμό μπορεί να 
πληρώνονται και με μετάταξη υπαλλήλων από τους Ο.Τ.Α. 
που μετέχουν στη Συμπολιτεία, με κοινή απόφαση του Δη¬ 
μοτικού Συμβουλίου του οικείου Ο.Τ.Α. και του Διοικητι¬ 
κού Συμβουλίου της Συμπολιτείας. Με τον Οργανισμό κα¬ 
θορίζονται οι όροι και η διαδικασία της μετατάξεως και 
ρυθμίζεται κάθε σχετικό θέμα. 

18. Επιτρέπεται η απόσπαση στη Συμπολιτεία προσωπι¬ 
κού των Ο.Τ.Α. που μετέχουν σε αυτήν με κοινή απόφαση 
του οικείου Δημοτικού ή Κοινοτικού Συμβουλίου και του 
Διοικητικού Συμβουλίου της Συμπολιτείας. Η απόσπαση 
έχει διάρκεια δύο έτη και μπορεί να παρατείνεται μία ή πε¬ 
ρισσότερες φορές, για ίσο χρονικό διάστημα. Η δαπάνη 
μισθοδοσίας των αποσπασμένων βαρύνει τη Συμπολι¬ 
τεία. 

19. Του συνόλου των υπηρεσιακών μονάδων της Συ¬ 
μπολιτείας προΐσταται υπάλληλος κατηγορίας ΠΕ, με ε¬ 
μπειρία στην άσκηση διοίκησης, που διορίζεται στη θέση 
αυτή για πενταετή θητεία, που μπορεί να παρατείνεται μία 
ή περισσότερες φορές, για ίσο χρονικό διάστημα, με α¬ 
πόφαση των 2/3 των μελών του Διοικητικού Συμβουλίου 
της Συμπολιτείας. Η πλήρωση της θέσης γίνεται ύστερα 
από προκήρυξη, στην οποία περιγράφονται και τα επι¬ 
πλέον απαιτούμενα τυπικά και ουσιαστικά προσόντα. Στη 
διαδικασία επιλογής επιτρέπεται να συμμετέχουν και υ¬ 
πάλληλοι του Δημοσίου και του ευρύτερου δημόσιου το¬ 
μέα, όπως αυτός περιγράφεται στην παρ. 1 του άρθρου 
14 του Ν. 2190/1994. Εάν ο επιλεγείς προέρχεται από το 
Δημόσιο ή τον ευρύτερο δημόσιο τομέα, η πλήρωση της 
θέσης γίνεται με ανάθεση αποκλειστικών καθηκόντων, 
για χρόνο ίσο με μία θητεία που μπορεί να παρατείνεται, 
μία ή περισσότερες φορές, για ίσο χρονικό διάστημα. Η α¬ 
νάθεση γίνεται με απόφαση του Γενικού Γραμματέα Πε¬ 
ριφέρειας ύστερα από πρόταση των 2/3 των μελώντου Δι¬ 
οικητικού Συμβουλίου της Συμπολιτείας. Ο Προϊστάμε¬ 
νος της Συμπολιτείας υπογράφει με το Διοικητικό 
Συμβούλιο της Συμπολιτείας σύμβαση διοίκησης και δια¬ 
χείρισης, στην οποία περιγράφονται οι στόχοι, τους οποί¬ 
ους αναλαμβάνει να επιτύχει κατά τη διάρκεια της θητεί¬ 
ας του, καθορίζονται οι αποδοχές του σε συνάρτηση με 
τους στόχους που επιτυγχάνονται και προβλέπονται οι 
περιπτώσεις πρόωρης λήξης της θητείας τους. 

Με απόφαση του Υπουργού Εσωτερικών, Δημόσιας Δι¬ 
οίκησης και Αποκέντρωσης καθορίζονται ο τρόπος, η δια¬ 
δικασία και τα όργανα αξιολόγησης και επιλογής για την 
ανάθεση καθηκόντων ή το διορισμό στη θέση του Προϊ¬ 
σταμένου της Συμπολιτείας, ρυθμίζονται τα θέματα υπη¬ 
ρεσιακής του κατάστασης όταν η πλήρωση γίνεται με α¬ 
νάθεση καθηκόντων, τα θέματα που αφορούντους όρους 


και το περιεχόμενο της Σύμβασης διοίκησης και διαχείρι¬ 
σης και κάθε σχετική λεπτομέρεια για την εφαρμογή της 
παρούσας παραγράφου. 

20. Σε περίπτωση διάλυσης της Συμπολιτείας, το προ¬ 
σωπικό με σχέση δημοσίου δικαίου, με εξαίρεση το επί 
θητεία προσωπικό, καθώς και το προσωπικό με σχέση ερ¬ 
γασίας ιδιωτικού δικαίου αορίστου χρόνου, μετατάσσεται 
ή μεταφέρεται και εντάσσεται στους Ο.Τ.Α. μέλη της Συ¬ 
μπολιτείας. Όσοι από αυτούς είχαν προηγουμένως μετα¬ 
ταχθεί ή μεταφερθεί και ενταχθεί από Ο.Τ.Α. μέλος της 
Συμπολιτείας, μετατάσσονται ή μεταφέρονται και εντάσ¬ 
σονται υποχρεωτικά στον Ο.Τ.Α. αυτόν. Η μετάταξη και η 
μεταφορά και ένταξη γίνεται σε κενές οργανικές θέσεις 
της ίδιας κατηγορίας ή ειδικότητας, με απόφαση του Γ ε¬ 
νικού Γ ραμματέα Περιφέρειας, σε κλάδο ή ειδικότητα της 
εκπαιδευτικής βαθμίδας που ανήκει ο μετατασσόμενος ή 
μεταφερόμενος, με την ίδια σχέση εργασίας. Οι μετατά¬ 
ξεις και οι μεταφορές και εντάξεις μπορεί να γίνονται και 
σε κλάδο συναφών τυπικών προσόντων της ίδιας εκπαι¬ 
δευτικής βαθμίδας, σε κενές θέσεις ή και σε προσωρινές 
προσωποπαγείς θέσεις, σε υφιστάμενο συναφή και σε 
προσωρινό κλάδο, που συνιστώνται με την απόφαση της 
μετάταξης ή μεταφοράς και ένταξης και καταργούνται 
αυτοδίκαια με την κατά οποιονδήποτε τρόπο αποχώρηση 
του υπαλλήλου. Κατά τα λοιπά εφαρμόζονται αναλόγως 
οι διατάξεις των παραγράφων 3 και 4 του άρθρου 20 του 
Ν. 2515/1997 (ΦΕΚ154Α'). 

21. Πόροιτων Συμπολιτειών είναι: α) οι υποχρεωτικές ει¬ 
σφορές των μελώντους, β) άμεση επιχορήγηση, ιδίως για 
την κάλυψη λειτουργικών εξόδων της Συμπολιτείας, με 
κατανομή απευθείας σε αυτήν από τους πόρους του άρ¬ 
θρου 25 του Ν. 1828/1989 (ΦΕΚ2 Α'), όπως τροποποιήθη¬ 
κε και ισχύει, που γίνεται με απόφαση του Υπουργού Ε¬ 
σωτερικών, Δημόσιας Διοίκησης και Αποκέντρωσης, ύ¬ 
στερα από γνώμη της Κ.Ε.Δ.Κ.Ε., γ) χρηματοδότηση από 
το Πρόγραμμα Δημοσίων Επενδύσεων του άρθρου 25 
του Ν. 1828/1989 και δ) πρόσοδοι από την περιουσία της. 

Οι υποχρεωτικές εισφορές των μελών δεν μπορεί να εί¬ 
ναι μικρότερες ελάχιστου ποσοστού επί των τακτικών ε- 
σόδωντων μελώντης Συμπολιτείας, το οποίο καθορίζεται 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης. 

Με όμοια απόφαση καθορίζεται ο τρόπος καταβολής 
της υποχρεωτικής εισφοράς και ρυθμίζεται κάθε ανα¬ 
γκαία λεπτομέρεια. Αναπροσαρμογή του ποσοστού αυ¬ 
τού με μεταγενέστερη απόφαση αποτελεί λόγο υποχρεω¬ 
τικής έκτακτης σύγκλησης της Συνέλευσης, εντός δύο 
μηνών από τη δημοσίευση της αποφάσεως, για να επανα¬ 
καθοριστούν οι εισφορές τουλάχιστον στο ελάχιστο αυτό 
ποσοστό. 

Τα έσοδα της Συμπολιτείας από την είσπραξη των πό¬ 
σης φύσεως προστίμων, χρηματικών ποινών εν γένει και 
προσαυξήσεων επ’ αυτών, αποδίδονται κάθε τέσσερις 
μήνες στο Δήμο ή την Κοινότητα, στην περιφέρεια του ο¬ 
ποίου διαπιστώθηκε η σχετική παράβαση. 

22. Επιτρέπεται η αναγκαστική απαλλοτρίωση αστικών 
ή αγροτικών ακινήτων ή η σύσταση δουλείας εις βάρος 
τους, υπέρ Συμπολιτειών, για δημόσια ωφέλεια. Οι σχετι¬ 
κές διατάξεις του Δημοτικού και Κοινοτικού Κώδικα ε¬ 
φαρμόζονται ανάλογα. 

23. Για την εκτέλεση προμηθειών και εργασιών, καθώς 
και για την απευθείας ανάθεση ή εκτέλεση έργου, εργα¬ 
σίας ή μεταφοράς ή τη διενέργεια προμήθειας εφαρμό- 

ζονται αναλόγως οι οικείες διατάξεις του Δημοτικού και 
Κοινοτικού Κώδικα. 

24. Η Συμπολιτεία διαλύεται: α) εφόσον λήξει η κατά την 
παράγραφο 3 χρονική διάρκειά της, β) αν τα δύο τρίτα 
των μελών της Συνέλευσης αποφασίσουν τη διάλυση και 
γ) εάν για οποιονδήποτε λόγο δεν έχει συγκροτηθεί το Δι¬ 
οικητικό της Συμβούλιο για διάστημα περισσότερο από έ¬ 
να έτος. Γ ιατη διάλυση της Συμπολιτείας ο Γ ενικός Γ ραμ- 
ματέας της Περιφέρειας εκδίδει διαπιστωτική πράξη, που 
δημοσιεύεται στην Εφημερίδα της Κυβερνήσεως. 

25. Για τις υποχρεώσεις της Συμπολιτείας που διαλύε¬ 
ται, ευθύνονται αλληλεγγύως και εις ολόκληρο τα μέλη 
της Συμπολιτείας. Εκκρεμείς δίκες συνεχίζονται στο όνο¬ 
μά τους, χωρίς να επέρχεται βίαιη διακοπή της δίκης. Κρι¬ 
τήριο για την εξ αναγωγής ευθύνη μεταξύ τους αποτελεί 
το ποσοστό της τελευταίας υποχρεωτικής εισφοράς τους 
στη Συμπολιτεία, σε σχέση με το σύνολο των υποχρεωτι¬ 
κών εισφορών. Η κατανομή του ενεργητικού της Συμπο¬ 
λιτείας που διαλύθηκε ρυθμίζεται με απόφαση του Γενι¬ 
κού Γραμματέα Περιφέρειας, με το ίδιο κριτήριο. 

26. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών κα¬ 
θορίζονται τα καταβλητέα οδοιπορικά και εκτός έδρας έ¬ 
ξοδα των υπαλλήλων της Συμπολιτείας, εφόσον σε αυτήν 
μετέχουν Δήμοι ή Κοινότητες νησιού, πλην της Κρήτης, 
κατά παρέκκλιση των κειμένων διατάξεων. 

27. Με απόφαση του Δημοτικού ή Κοινοτικού Συμβουλί¬ 
ου Ο.Τ.Α. μέλους Συμπολιτείας μπορεί να παραχωρείται 
χωρίς αντάλλαγμα σε αυτήν η χρήση μηχανημάτων αυτο¬ 
κινήτων και λοιπού εξοπλισμού του οικείου Ο ,Τ.Α., για την 
άσκηση των αρμοδιοτήτων της. 

Άρθρο 13 

Συμπλήρωση διατάξεων για τη Δημοτική Αστυνομία 

1. α) Στην παρ. 3 του άρθρου 24 του Π.Δ. 410/1995, ό¬ 
πως αντικαταστάθηκε μετηνπαρ. 1 του άρθρου 26του Ν. 
2819/2000 (ΦΕΚ 84 Α'), προστίθενται εδάφια που έχουν 
ως εξής: 

"Οι διατάξεις των ανωτέρω διαταγμάτων εφαρμόζονται 
αναλόγως και όταν οι αρμοδιότητες της δημοτικής αστυ¬ 
νόμευσης ασκούνται είτε με συμβάσεις διαδημοτικής συ¬ 
νεργασίας, σύμφωνα με το άρθρο 23 του Ν. 2539/ 1997 
(ΦΕΚ 244 Α'), είτε από αντίστοιχη υπηρεσία Συμπολιτείας 
Δήμων και Κοινοτήτων. Με το προεδρικό διάταγμα του 
πρώτου εδαφίου ρυθμίζονται ειδικότερα θέματα για την 
άσκηση της δημοτικής αστυνόμευσης από ειδική υπηρε¬ 
σία (Διαδημοτική Αστυνομία) των Συμπολιτειών αυτών. Η 
τροποποίηση των Οργανισμών Εσωτερικής Υπηρεσίας 
των Ο.Τ.Α. για τη στελέχωση της Δημοτικής Αστυνομίας 
γίνεται κατά παρέκκλιση της παρ. 4 του άρθρου 12 του Ν. 
1188/1981 (ΦΕΚ 204 Α'), όπως αντικαταστάθηκε από την 
παρ. 5του άρθρου 8του Ν. 2308/1995 (ΦΕΚ 113 Α'). Με 
το προεδρικό διάταγμα του πρώτου εδαφίου μπορεί να ο¬ 
ρίζεται ότι σε περίπτωση συμμετοχής Δήμου ή Κοινότη¬ 
τας σε Συμπολιτεία, οι συσταθείσες στον οικείο Δήμο ή 
Κοινότητα θέσεις για τη στελέχωση της Δημοτικής Αστυ¬ 
νομίας καταργούνται και το προσωπικό που υπηρετεί σε 
αυτές μετατάσσεται αυτοδικαίως στην αντίστοιχη υπηρε¬ 
σία της Συμπολιτείας και να παρέχεται εξουσιοδότηση 
στους Υπουργούς Εσωτερικών, Δημόσιας Διοίκησης και 
Αποκέντρωσης και Οικονομικών να ρυθμίζουν με απόφα¬ 
σή τους κάθε θέμα σχετικό με τη διαδικασία, την υπηρε¬ 


σιακή κατάσταση και τις λεπτομέρειες εφαρμογής του 
παρόντος εδαφίου.". 

β) Οι ρυθμίσεις της παρ. 4 του άρθρου 24 του Π.Δ. 
410/1995, όπως προστέθηκε μετηνπαρ. Ιβτου άρθρου 
26 του Ν. 2819/2000 και η παρ. 2 του άρθρου 3 του Ν. 
2647/1998 (ΦΕΚ 237 Α'), όπως αντικαταστάθηκε με την 
παρ. Ιγτου άρθρου 26 του Ν. 2819/2000, ισχύουν αναλό¬ 
γως και στις περιπτώσεις που το έργο της δημοτικής α¬ 
στυνόμευσης ασκείται από ειδική υπηρεσία (Διαδημοτική 
Αστυνομία) Συμπολιτείας. 

2. Η περίπτωση ιθ' της παρ. 1 του άρθρου 24 του 
Π.Δ.410/1995 αντικαθίσταται ως εξής: 

"ιθ. Η χορήγηση αδειών ίδρυσης και λειτουργίας όλων 
των καταστημάτων και επιχειρήσεων, οι όροι λειτουργίας 
των οποίων καθορίζονται από υγειονομικές διατάξεις, κα¬ 
θώς και η άσκηση του υγειονομικού ελέγχου αυτών. Ο υ¬ 
γειονομικός έλεγχος ασκείται από τους πρωτοβάθμιους 
Ο.Τ.Α. στους οποίους λειτουργεί η Δημοτική Αστυνομία ή 
από τις Συμπολιτείες. 

Με πράξη του Γενικού Γραμματέα Περιφέρειας, που 
δημοσιεύεται στην Εφημερίδα της Κυβερνήσεως, διαπι¬ 
στώνεται η σύσταση και αναγκαία στελέχωση της Δημο¬ 
τικής Αστυνομίας ή της Συμπολιτείας, για την άσκηση της 
αρμοδιότητας του υγειονομικού ελέγχου. Μέχρι την ημε¬ 
ρομηνία δημοσιεύσεως της ανωτέρω αποφάσεως ο υγει¬ 
ονομικός έλεγχος εξακολουθεί να ασκείται σύμφωνα με 
τις κείμενες διατάξεις." 

Άρθρο 14 
Άλλες διατάξεις 

1. Με προεδρικό διάταγμα, που εκδίδεται μετά από 
πρόταση του Υπουργού Εσωτερικών, Δημόσιας Διοίκη¬ 
σης και Αποκέντρωσης, οι διατάξεις του Μέρους Ε' του 
Κώδικα Κατάστασης Δημοσίων Πολιτικών Διοικητικών Υ¬ 
παλλήλων και Υπαλλήλων Ν. Π. Δ.Δ. επεκτείνονται και προ¬ 
σαρμόζονται ανάλογα και στους υπαλλήλους που κατέ¬ 
χουν οργανικές θέσεις στο Δημόσιο, τα νομικά πρόσωπα 
δημοσίου δικαίου και στους Ο.Τ.Α. α' και β' βαθμού με 
σχέση εργασίας ιδιωτικού δικαίου. 

2. Οι διατάξεις των άρθρων 54 έως και 57 του Ν. 
2683/1999 "Κύρωση Κώδικα Κατάστασης Δημοσίων Πολι¬ 
τικών Διοικητικών Υπαλλήλων και Υπαλλήλων Ν.Π.Δ.Δ. 
και άλλες διατάξεις" (ΦΕΚ 19 Α79.2.1999) επεκτείνονται 
και εφαρμόζονται και στο προσωπικό με σύμβαση εργα¬ 
σίας ιδιωτικού δικαίου αορίστου χρόνου, το οποίο με το 
Ν.Δ. 874/1971 έχει υπαχθεί στο συνταξιοδοτικό καθε¬ 
στώς του Δημοσίου και με το άρθρο 12 του Ν. 2703/1999 
έχει υπαχθεί και στην υγειονομική περίθαλψη του Δημο¬ 
σίου. 

Η διάταξη της παρούσας παραγράφου ισχύει απότηνη- 
μερομηνία ισχύος του Ν. 2703/1999 (ΦΕΚ 72 Α'). 

3. Η παρ. 14 του άρθρου 2 του Ν. 2349/1995 (ΦΕΚ 224 
Α') αντικαθίσταται ως εξής: 

"14. Το Τεύχος Προκηρύξεων Α.Σ.Ε.Π. της Εφημερίδας 
της Κυβερνήσεως διατίθεται στους ενδιαφερομένους 
δωρεάν. Η διάθεσή του γίνεται στις έδρες όλων των Νο¬ 
μαρχιακών Αυτοδιοικήσεων από τα γραφεία διάθεσης 
τευχώντης Εφημερίδαςτης Κυβερνήσεως. Όπου δεν λει¬ 
τουργούν τέτοια γραφεία, ο Γενικός Γραμματέας Περι¬ 
φέρειας ορίζει έναν ή περισσότερους δημόσιους υπαλ¬ 
λήλους, από τους υπηρετούντες στην έδρα των Νομαρ¬ 
χιακών Αυτοδιοικήσεων για τη διάθεση του ανωτέρω 

τεύχους. Απαγορεύεται η αναπαραγωγή του τεύχους με 
οποιονδήποτε τρόπο, από οποιονδήποτε με σκοπό το 
κέρδος." 

4. α. Η παρ. 1 του άρθρου βατού Ν. 2477/1997 (ΦΕΚ 59 
Α'), όπως προστέθηκε με την παρ. ΙΟτου άρθρου ΙτουΝ. 
2839/2000 (ΦΕΚ 196 Α'), αντικαθίσταται ως εξής: 

"1. Στο Σ.Ε.Ε.Δ.Δ. συνιστάται και λειτουργεί Συντονιστι¬ 
κό Όργανο Επιθεώρησης και Ελέγχου (Σ.Ο.Ε.Ε.), με σκο¬ 
πό την παρακολούθηση και το συντονισμό της επιθεώρη¬ 
σης και του ελέγχου από το Σ.Ε.Ε.Δ.Δ. και άλατα ιδιαίτε¬ 
ρα σώματα επιθεώρησης και ελέγχου των φορέων της 
παρ. 1 του άρθρου 6." 

β. Στην παρ. 2 του άρθρου βατού Ν. 2477/1997, όπως 
προστέθηκε με την παρ. 10 του άρθρου 1 του Ν. 2839/ 
2000, προστίθεται εδάφιο που έχει ως εξής: 

"Στις συνεδριάσεις του Σ.Ο.Ε.Ε. μπορεί να καλούνται με 
απόφαση του Προέδρου του να παρασταθούν και προϊ¬ 
στάμενοι υπηρεσιακών μονάδων Επιθεώρησης των φο¬ 
ρέων της παρ. 1 του άρθρου 6." 

γ. Στο άρθρο βατού Ν. 2477/1997, όπως προστέθηκε με 
την παρ. ΙΟτου άρθρου 1 του Ν. 2839/2000, προστίθεται 
παρ. 6 που έχει ως εξής: 

"6. Το Σ.Ο.Ε.Ε. μπορεί να αποφασίζει τη διενέργεια κοι¬ 
νών επιθεωρήσεων, ελέγχων και ερευνών από μικτές ο¬ 
μάδες επιθεωρητών των σωμάτων επιθεώρησης που με¬ 
τέχουν σε αυτό. Τα μέλη των ομάδων προτείνονται από 
τους Γενικούς Επιθεωρητές ή τους προϊσταμένους των 
σωμάτων ή των υπηρεσιών, και η σχετική εντολή ελέγχου 
υπογράφεται από τον Πρόεδρο του Σ.Ο.Ε.Ε.. Στις μικτές 
ομάδες επιθεώρησης - ελέγχου μπορεί να συμμετέχουν 
και επιθεωρητές ή υπάλληλοι των υπηρεσιακών μονάδων 
επιθεώρησης των φορέων της παρ. 1 του άρθρου 6, οι ο¬ 
ποίοι προτείνονται από τον προϊστάμενο της υπηρεσίας 
τους, ύστερα από σχετικό αίτημα του Προέδρου του 
Σ.Ο.Ε.Ε.." 

Άρθρο 15 

Καταργούμενες διατάξεις 

1. Από 1.1.2002 καταργούνται οι διατάξεις των άρθρων 
1, 2, 5, 6, 7, 8 και 9του Ν. 1491/1984 (ΦΕΚ 173 Α'), όπως 
τροποποιήθηκαν με την παρ. 12 του άρθρου 6 του Ν. 
2052/1992 (ΦΕΚ 94 Α') και τις παραγράφους 1,2 και 3 του 
άρθρου 18του Ν. 2130/1993 (ΦΕΚ62Α'). 

2. Από τη δημοσίευση της υπουργικής απόφασης, που 
προβλέπεται στην παρ. 2 του άρθρου 6, καταργούνται οι 
διατάξεις του άρθρου 20του Ν. 1577/1985 (ΦΕΚ210 Α'). 

3. Με τη δημοσίευση της κοινής υπουργικής απόφασης 
της παρ. 8 του άρθρου 3 καταργείταιηπαρ. 8 του άρθρου 
ΙδτουΝ. 2130/1993. 

4. Στο δεύτερο εδάφιο της παρ. 2 του άρθρου 16 του 
β.δ. 24/9-20/10/1958, όπως τροποποιήθηκε με την παρ. 1 
του άρθρου 57 του Ν. 1416/1984 (ΦΕΚ 18 Α'), διαγράφο¬ 
νται οι λέξεις: "καθώς και κάθε διαφήμιση από αέρος με ο- 
ποιονδήποτε τρόπο". Το τελευταίο εδάφιο της παρ. 2 του 
ανωτέρω άρθρου καταργείται από 1.1.2002. Η παρ. 6 του 
άρθρου 16 του β.δ. 24/9-20/10/1958, όπως προστέθηκε 
με την παρ. 3 του άρθρου 57 του Ν. 1416/1984, καταργεί- 
ται από τη δημοσίευση του παρόντος νόμου. 

5. Καταργείται κάθε άλλη γενική ή ειδική διάταξη που α- 
ντίκειται στο νόμο αυτόν. 

Άρθρο 16 

1. Ποσοστό 50% των εισπραττόμενων πάσης φύσεως 


προστίμων, χρηματικών ποινών και προσαυξήσεων επ’ 
αυτών, που επιβάλλονται από τις Νομαρχιακές Αυτοδιοι¬ 
κήσεις, αποτελεί έκτακτο έσοδο της οικείας Νομαρχιακής 
Αυτοδιοίκησης, εφόσον από άλλη διάταξη δεν ορίζεται 
μεγαλύτερο ποσοστό, και αποδίδεται σε αυτές κατά τα ο¬ 
ριζόμενα με κοινή απόφαση των Υπουργών Οικονομικών 
και Εσωτερικών, Δημόσιας Διοίκησης και Αποκέντρωσης. 

2. Στην περιπτ. α' της παραγράφου 1 του άρθρου 103 
του Ν. 2238/1994 (ΦΕΚ 151 Α'), όπως αντικαταστάθηκε με 
την παρ. 1 του άρθρου 13 του Ν. 2459/1997 (ΦΕΚ 17 Α'), 
μετά τη λέξη "απορριμμάτων" προστίθενται οι λέξεις "και 
τηλεθέρμανσης, η Ένωση Νομαρχιακών Αυτοδιοικήσεων 
Ελλάδος,". 

3. Στο β' εδάφιο της περιπτώσεως 20 του άρθρου 1 του 
Ν. 2459/1997 (ΦΕΚ 17 Α'), μετά τη λέξη "απορριμμάτων" 
προστίθενται οι λέξεις "καθώς και τηλεθέρμανσης". 

4. Στην παρ. 1 του άρθρου 209 του Π.Δ. 410/1995 προ¬ 
στίθεται εδάφιο ως εξής: 

"Έξοδα παράστασης εισπράττει και ο Αντιπρόεδρος 
του Συνδέσμου, αν οι Δήμοι και οι Κοινότητες που τον α¬ 
παρτίζουν έχουν συνολικό πληθυσμό τουλάχιστον πενή¬ 
ντα χιλιάδες (50.000) κατοίκους. Τα έξοδα αυτά ανέρχο¬ 
νται στο μισό των εξόδων παράστασης του Π ροέδρου του 
Συνδέσμου." 

5. α. Η περίπτωση β' της παρ. 4 του άρθρου 6 του Ν. 
2539/1997 (ΦΕΚ 244 Α') αντικαθίσταται ως εξής: 

"β. Διατυπώνει αιτιολογημένη γνώμη στο Δημοτικό Συμ¬ 
βούλιο, για τον τρόπο διάθεσης των βοσκήσιμων εκτάσε¬ 
ων που βρίσκονται στην περιφέρεια του Δημοτικού Δια¬ 
μερίσματος. Ο τρόπος, ο χρόνος και η διαδικασία εκδόσε- 
ως αποφάσεως του Δημοτικού Συμβουλίου για τη 
διάθεση των ανωτέρω εκτάσεων ρυθμίζεται με κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης και Γεωργίας, που δημοσιεύεται στην 
Εφημερίδα της Κυβερνήσεως." 

β. Στην περίπτωση γ' της παρ. 4 του άρθρου 6 του Ν. 
2539/1997 η λέξη "σύμφωνη" διαγράφεται. 

6. Στο τέλος του άρθρου 71 του Ν. 2910/2001 (ΦΕΚ 91 
Α') προστίθεται παράγραφος 5 που έχει ως εξής: 

"5. Ποσοστά 30% και 15% επί των εισπραττόμενων εσό¬ 
δων από τα παράβολα της παρ. 1 μεταφέρονται αντιστοί- 
χως σε ειδικούς λογαριασμούς που τηρούνται στο Ταμείο 
Παρακαταθηκών και Δανείων με τίτλους "Έσοδα από πα¬ 
ράβολα αδειών παραμονής υπέρ Ο.Τ.Α. α' βαθμού" και "Έ¬ 
σοδα από παράβολα αδειών παραμονής υπέρ Ο.Τ.Α. β' 
βαθμού". Το προϊόντων λογαριασμών κατανέμεται στους 
Ο.Τ.Α. α' και β' βαθμού με αποφάσεις του Υπουργού Εσω¬ 
τερικών, Δημόσιας Διοίκησης και Αποκέντρωσης. 

7. α. Κατά την αληθή έννοια της περίπτωσης α'της παρ. 
1 του άρθρου 84του Ν. 1416/1984 (ΦΕΚ 18Α'), υπότονό¬ 
ρο "κοινόχρηστες εκτάσεις", που υπάγονται στην "εγχώ¬ 
ρια περιουσία των Νήσων Κυθήρων και Αντικυθήρων", νο¬ 
ούνται τα κοινόχρηστα πράγματα, όπως ειδικότερα ορί¬ 
ζονται στο άρθρο 967 του Αστικού Κώδικα. 

β. Με προεδρικό διάταγμα, που θα εκδοθεί εφάπαξ μέ¬ 
σα σε έξι μήνες από τη δημοσίευση του παρόντος νόμου, 
με πρόταση του Υπουργού Εσωτερικών, Δημόσιας Διοί¬ 
κησης και Αποκέντρωσης, προσαρμόζονται οι διατάξεις 
του Π.Δ. 272/1985 (ΦΕΚ 101 Α') στις διατάξεις του Ν. 
2539/1997 (ΦΕΚ 244 Α') και ρυθμίζονται οι οργανωτικές 
και λειτουργικές σχέσεις του Δήμου Κυθήρων και της Κοι¬ 
νότητας Αντικυθήρων με την Επιτροπή Εγχώριας Περιου¬ 
σίας. 

Για την πρώτη εφαρμογή του διατάγματος που εκδίδε- 
ται κατ’ εξουσιοδότηση του προηγούμενου εδαφίου, η 
προθεσμία που ορίζεται στο άρθρο 7 παρ. 1 εδ.α'τουΠ.Δ. 
272/1985, παρατείνεται μέχρι την 31η Ιανουάριου 2002. 
Μέχρι την ανωτέρω ημερομηνία παρατείνεται, από τότε 
που έληξε, η θητεία του Προέδρου και των μελών της Ε¬ 
πιτροπής Εγχώριας Περιουσίας και των Εκκλησιαστικών 
Συμβουλίωντων Ιερών Προσκυνημάτων, που ορίζει το άρ¬ 
θρο 18 του ίδιου Π.Δ. 272/1985, πλην των προέδρων των 
τελευταίων, στη θέση των οποίων ορίζεται ο Μητροπολί¬ 
της Κυθήρων και Αντικυθήρων. 

γ. Το πρώτο εδάφιο της παρ. 2 του άρθρου 18 του Π.Δ. 
272/1985 αντικαθίσταται ως εξής: 

"2. Τα εκκλησιαστικά συμβούλια της προηγούμενης πα¬ 
ραγράφου είναι πενταμελή και αποτελούνται το καθένα 
από τον εκάστοτε Μητροπολίτη Κυθήρων και Αντικυθή¬ 
ρων, ως Πρόεδρο, και από τέσσερα μέλη, που διορίζονται 
από την Επιτροπή, μέσα σε ένα μήνα από την ανάληψη 
των καθηκόντων της, μεταξύ των δημοτών των Κυθήρων 
και των Αντικυθήρων. 11 

Άρθρο 17 

Ταποσά που καταβλήθηκαν από τους Ο. Τ.Α. α' βαθμού, 
καθώς και από τα νομικά πρόσωπα των Ο.Τ.Α. και τους 
συνδέσμους Ο.Τ.Α., σε βάρος των προϋπολογισμών τους 
και αφορούν αμοιβές και πόσης φύσεως επιδόματα του 
προσωπικού τους, συμπεριλαμβανομένων και των πριμ 
παραγωγικότητας , ύστερα από συμβιβασμό ή κατάργη¬ 
ση δίκης κατ’ εφαρμογή των διατάξεων του Π.Δ. 
410/1995, θεωρούνται ως νομίμως καταβληθέντα, εφό¬ 
σον οι σχετικές οφειλές αφορούν χρονικό διάστημα μέχρι 
και 31.12.1996. 

Καταλογισμοί που συντελέστηκαν για τις ανωτέρω δα¬ 
πάνες δεν εκτελούνται και τα τυχόν βεβαιωθέντα ποσά, 
για την αιτία αυτή, σε βάρος των αιρετών οργάνων ή υ¬ 
παλλήλων διαγράφονται. Επίσης, τυχόν εκκρεμείς διαδι¬ 
κασίες καταλογισμού για την ίδια αιτία καταργούνται. 

Άρθρο 18 

1. Στην παρ. 5 του άρθρου 6 του Ν. 1080/1980 (ΦΕΚ246 
Α') αντί "ίσου προς το δέκα επί τοις εκατό (10%) του τέ¬ 
λους" τίθεται "ίσου προς το δύο επίτοις εκατό (2%) του τέ¬ 
λους". 

2. α. Στο πρώτο εδάφιο της παρ. 7 του άρθρου 14 του Ν. 
2273/1994 (ΦΕΚ 233 Α') μετά τη λέξη "δαπανών" τίθενται 
οι λέξεις "αγοράς και" και πριν από τις λέξεις "αποκατά¬ 
στασης ζημιών" τίθενται οι λέξεις "πρόληψης και". 

β. Στο πρώτο εδάφιο της παρ. 11 του άρθρου 29 του Ν. 
2738/1999 (ΦΕΚ 180 Α') πριν από τις λέξεις "κάλυψη επει- 
γουσών" προστίθενται οι λέξεις "πρόληψη και". 

3. α. Στο πρώτο εδάφιο της παρ. 10 του άρθρου 11 του 
Ν. 2839/2000 αντί των λέξεων "τυφλών ατόμων" τίθενται οι 
λέξεις "ατόμων με ειδικές ανάγκες". 

β. Ηπροθεσμίατουτελευταίουεδαφίουτηςπαρ. ΙΟτου 
άρθρου 11 του Ν. 2839/2000 (ΦΕΚ 196 Α') παρατείνεται 
για τρεις μήνες από την έναρξη ισχύος του παρόντος. 

γ. Η προθεσμία της παρ.5 του άρθρου 11 του 
Ν.2839/2000 παρατείνεται για δύο έτη από την έναρξη ι¬ 
σχύος του παρόντος. 

4. Με απόφαση των Διοικητικών Συμβουλίων των 
Δ.Ε.Υ.Α. μπορεί να καθορίζεται ειδικό μειωμένο τιμολόγιο 
ύδρευσης για τις πολύτεκνες οικογένειες. 


5. Στην παρ. 1 του άρθρου 24 του Π.Δ. 410/1995 (ΦΕΚ 
231 Α') προστίθεται περίπτωση λα' που έχει ως εξής: 

"λα) Η χορήγηση αδειών ίδρυσης και λειτουργίας παι¬ 
δότοπων. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Ανάπτυξης και Υγείας 
και Πρόνοιας καθορίζονται οι όροι και οι προϋποθέσεις 
και τα δικαιολογητικά για τη χορήγηση των αδειών αυ¬ 
τών." 

6. Η προθεσμία του πρώτου εδαφίου της παρ. 9 του άρ¬ 
θρου 26 του Ν. 2819/2000 (ΦΕΚ 84 Α') για την έκδοση των 
αναφερόμενων στην παράγραφο αυτή αποφάσεων, πα- 
ρατείνεται για τρεις μήνες από την έναρξη ισχύος του πα¬ 
ρόντος. 

7. Μετά το πρώτο εδάφιο της περιπτ. β' της παρ. 6 του 
άρθρου 113του Ν. 1892/1990 (ΦΕΚ 101 Α'), όπως τροπο¬ 
ποιήθηκε και ισχύει, προστίθεται εδάφιο που έχει ως ε¬ 
ξής: 

"Τα κριτήρια και η διαδικασία κατανομής των ανωτέρω 
πιστώσεων απευθείας στους οργανισμούς τοπικής αυτο¬ 
διοίκησης α' βαθμού καθορίζονται με απόφαση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης ύστερα από γνώμη της Κ.Ε.Δ.Κ.Ε." 

8. α. Στην παρ. 2του άρθρου 53 του Ν. 2218/1994 (ΦΕΚ 
90 Α') όπως τροποποιήθηκε με το άρθρο 4 του Ν. 2503/ 
1997 (ΦΕΚ 107 Α') προστίθεται περίπτωση ζ' ως εξής: 

"ζ) Η παροχή υπηρεσιών, η διεξαγωγή ερευνών και η εκ¬ 
πόνηση αναπτυξιακών, τεχνικοοικονομικών, οργανωτι¬ 
κών μελετών, καθώς και η επίβλεψη και υλοποίηση προ¬ 
γραμμάτων που αναθέτουν στο Ταμείο, τα Υπουργεία, η 
Περιφέρεια, οι Ο.Τ.Α. α' και β' βαθμού και Ν.Π.Δ.Δ.. Στην 
πράξη της ανάθεσης προβλέπονται οι όροι και η αμοιβή 
του Ταμείου. Με απόφαση του Υπουργού Εσωτερικών, 
Δημόσιας Διοίκησης και Αποκέντρωσης, που εκδίδεται 
μετά από γνώμη της Κ.Ε.Δ.Κ.Ε., καθορίζονται η διαδικα¬ 
σία και οι προϋποθέσεις υπό τις οποίες είναι δυνατή η κα¬ 
ταβολή της αμοιβής του Ταμείου από τους πόρους του 
άρθρου 25 του Ν. 1828/1989, όταν στην ανάθεση προς το 
Ταμείο έχει προβεί Ο.Τ.Α. α' βαθμού." 

β. Το πρώτο εδάφιο της παρ. 4 του άρθρου 55 του Ν. 
2218/1994, όπως προστέθηκε με την παρ. 5 του άρθρου 
29 του Ν. 2738/1999 (ΦΕΚ 180 Α'), αντικαθίσταται ως ε¬ 
ξής: 

"Οι πόροι από κάθε πηγή του Ταμείου, καθώς και οι με¬ 
ταβιβαζόμενες κάθε φορά πιστώσεις προς διαχείριση, 
που προβλέπονται στην παρ. 2 του άρθρου 53, κατατίθε¬ 
νται έντοκα σε λογαριασμούς που ορίζει το Διοικητικό 
Συμβούλιο του Ταμείου στην Τράπεζα της Ελλάδος ή στο 
Ταμείο Παρακαταθηκών και Δανείων ή σε άλλη Τράπεζα." 

γ. Στην παρ. 3 του άρθρου 9 του Ν. 2647/1998 (ΦΕΚ 237 
Α') προστίθεται εδάφιο που έχει ως εξής: 

"Η διαχείριση των ανωτέρω εσόδων διενεργείται μέσω 
των Περιφερειακών Ταμείων Ανάπτυξης των οικείων Πε¬ 
ριφερειών, αποκλειστικά για τους σκοπούς του προηγού¬ 
μενου εδαφίου. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Οικονομικών ρυθ¬ 
μίζεται ο τρόπος είσπραξης και διαχείρισης των εσόδων 
αυτών από τα Περιφερειακά Ταμεία και κάθε αναγκαία λε¬ 
πτομέρεια." 

Άρθρο 19 

1. Το επιτόκιο των δανείων που χορηγούν τράπεζες της 

Ευρωπαϊκής Ένωσης (Ε.Ε.) για την κατασκευή ή αγορά 
κατοικιών (έτοιμων ή υπό κατασκευή) σε άστεγες οικογέ¬ 
νειες Ελλήνων Αθιγγάνων επιδοτείται κατά 80% από το 
λογαριασμό του Ν. 128/1975. 

Επίσης για τα δάνεια αυτά (κεφάλαιο + τόκοι) δίνεται 
εγγύηση του Ελληνικού Δημοσίου. 

2. Με κοινές αποφάσεις των Υπουργών Εθνικής Οικονο¬ 
μίας, Οικονομικών και Εσωτερικών, Δημόσιας Διοίκησης 
και Αποκέντρωσης καθορίζονται οι προϋποθέσεις και τα 
κριτήρια των δικαιούχων, η διάρκεια των δανείων, το ύ¬ 
ψος αυτών, η πραγματική και νομική κατάσταση του ακι¬ 
νήτου, ο τρόπος και οι προθεσμίες εκταμίευσης του δα¬ 
νείου, καθώς και της εξοφλήσεως αυτού, το ύψος του ε¬ 
πιτοκίου, οι συνέπειες στην περίπτωση που το δάνειο 
καταστεί ληξιπρόθεσμο, η εμπράγματος ασφάλεια των 
δανειστριών τραπεζών, οι συνέπειες της παράβασης ό- 
ρωντηςσυμβάσεως δανείου και ανακριβών δηλώσεων α¬ 
πό τους δικαιούχους των δανείων, η σύσταση ειδικής Ει¬ 
σηγητικής Επιτροπής για τον προσδιορισμό των δικαιού¬ 
χων Αθιγγάνων, η αμοιβή αυτής και εν γένει οι όροι και οι 
προϋποθέσεις των στεγαστικών δανείων. 

Άρθρο 20 

1 ,α. Η διάταξη της υποπερίπτωσης β'της περίπτ. III της 
παρ. 2 του άρθρου 30 του Ν. 2768/1999 (ΦΕΚ 273 Α') α¬ 
ντικαθίσταται ως εξής: 

"β) Για εποπτικό προσωπικό καθαριότητας, τεχνικό προ¬ 
σωπικό, τεχνίτες εν γένει και βοηθητικό προσωπικό (κη¬ 
πουροί, τραπεζοκόμοι, λαντζιέρηδες), καθώς και για μου¬ 
σικούς πνευστών οργάνων, σε είκοσι επτά χιλιάδες πε¬ 
ντακόσιες (27.500) δραχμές." 

β. Η ισχύς του προηγούμενου εδαφίου αρχίζει από 
1.3.2000. 

2. Οι υπάλληλοι των Ο.Τ.Α. λαμβάνουν τα κατ’ αποκοπή 
έξοδα κίνησης, που καθορίζονται με την κατ’ εξουσιοδό¬ 
τηση της παρ. 3του άρθρου 5του Ν. 2685/1999 (ΦΕΚ 35 
Α') κοινή υπουργική απόφαση, και εφόσον μετακινούνται 
με εντολή του αρμόδιου προς διορισμό οργάνου, λαμβά¬ 
νουν και τα έξοδα κίνησης των άρθρων 6, 7,8 και 9 του Ν. 
2685/1999. 


να αποσπώνται, κατά παρέκκλιση των ισχυουσών διατά¬ 
ξεων, σε υπηρεσίες του στενού δημόσιου τομέα κατά 
προτεραιότητα και σε περίπτωση έλλειψης υπηρεσιακών 
αναγκών σε υπηρεσίες του ευρύτερου δημόσιου τομέα, 
στην περιοχή που υπηρετεί ο (η) σύζυγός τους. 

2. Η απόσπαση διενεργείται με κοινή απόφαση των συ- 
ναρμόδιων Υπουργών, που εκδίδεται κατόπιν σχετικής αί¬ 
τησης του υπαλλήλου και σύμφωνης γνώμης του αρμόδι¬ 
ου υπηρεσιακού συμβουλίου. Αρνητική γνωμοδότηση δι¬ 
καιολογείται μόνο για σοβαρό υπηρεσιακό λόγο, που 
διαπιστώνεται και αιτιολογείται επαρκώς από το υπηρε¬ 
σιακό συμβούλιο. 

Άρθρο 22 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν ορίζεται 
διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 5 Οκτωβρίου 2001 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 


ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


ΕΜΠΟΡΙΚΗΣ ΝΑΥΤΙΛΙΑΣ 

X. ΠΑΠΟΥΤΣΗΣ 


ΕΘΝΙΚΗΣ ΑΜΥΝΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΠΟΛΙΤΙΣΜΟΥ 

ΕΥ. ΒΕΝΙΖΕΛΟΣ 

ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


Αρθρο 21 

1. Τακτικοί υπάλληλοι και υπάλληλοι ιδιωτικού δικαίου 
αορίστου χρόνου δημοσίων υπηρεσιών και νομικών προ¬ 
σώπων δημοσίου δικαίου, που κατέχουν οργανικές θέ¬ 
σεις και είναι σύζυγοι στρατιωτικών των Ενόπλων Δυνά¬ 
μεων, ένστολου προσωπικού της Ελληνικής Αστυνομίας, 
του Πυροσβεστικού και Λιμενικού Σώματος, επιτρέπεται 


ΜΕΤΑΦΟΡΩΝ ΚΑΙ ΕΠΟΙΚΟΙΝΩΝΙΩΝ 

X. ΒΕΡΕΛΗΣ 

Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 8 Οκτωβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




